open-index/open-wikipedia-markdown huggingface dataset:
ఎడ్ల పోటీ

thumb|ఎడ్ల పోటీ
ఎద్దులతో బండ లాగించడం లేదా బండ్లు లాగించడం లేదా బండిని వేగంగా నడిపించడం వంటివి పోటీలా నిర్వహించే కార్యక్రమాన్ని **ఎడ్లపోటీ** అంటారు. ఈ పోటీలను బహిరంగంగా నిర్వహించి బహుమతులను కూడా ఇస్తారు, ఈ పోటీలు సాధారణంగా ఒక ప్రత్యేక సందర్భంలో నిర్వహిస్తారు. కొన్ని తిరునాళ్లలో వార్షికంగా ఈ ఎడ్ల పోటీలను నిర్వహిస్తుంటారు. ఈ పోటీలలో ఎద్దులకు ప్రత్యేక శిక్షణ కూడా ఇస్తారు. ఈ పోటీలను ప్రజలు చాలా ఆసక్తిగా చూస్తారు, కొన్ని ప్రాంతాల్లో జరిగే ఈ పోటీలను తిలకించేందుకు దూరదూర ప్రాంతాల నుంచి కూడా వేలాది మంది వస్తారు. ఈ పోటీల నిర్వహణ సమయంలో ప్రమాదాలు జరిగే అవకాశమున్నందున పోలీసువారు కొన్ని నియమాలను సూచించి పోటీలు సక్రమంగా జరిగేలా సహకరిస్తారు. ఈ ఎడ్లపోటీ లేదా ఎడ్లపందెం తెలుగు వారి సంస్కృతిలో ఒక భాగమైంది.

## పందెం ఎడ్లు
పోటీల కోసం లేదా పందేల కోసం ప్రత్యేకంగా పెంచే ఎద్దులను పందెం ఎడ్లు అంటారు. ఈ ఎద్దులను ఆదాయం కోసం కన్నా పేరు ప్రతిష్టల కోసం ప్రత్యేకంగా పెంచుతారు. ఈ ఎద్దులకు ప్రత్యేక ఆహారాన్నివ్వడంతో పాటు ప్రత్యేక శిక్షణ ఇస్తారు. ఈ పందేలకు ముఖ్యంగా ఒంగోలు జాతి ఎద్దులను ఉపయోగిస్తారు. పూర్వం నుంచే ఎడ్లపోటీల కోసం ప్రత్యేకంగా ఎద్దులను పెంచేవారు. ముఖ్యంగా బండ లాగుడు పోటీల కోసం ఈ ఎద్దులను పెంచుతారు.

## ఇవి కూడా చూడండి
* జల్లికట్టు - తమిళనాడులో సంక్రాంతి సంబరాలలో ఎద్దులను మచ్చిక చేసుకుని, లొంగ దీసుకొనే ఒక ఆట
* కోడిపందెం - రెండు పందెం కోళ్ళ మధ్య నిర్వహించే క్రీడ

వర్గం:వినోద కార్యక్రమాలు
పాలు (పుస్తకం)

పాలు బి.ఎస్.రాములు రాసిన పుస్తకం. యూనివర్సిటీ ఆఫ్ సోషియల్ ఫిలాసఫి విశాల సాహిత్య అకాడము, భాగ్ అంబర్ పేట, హైదరాబాదు వారు ప్రచురించారు.

## ఈపుస్తకంలోని కథలు:
#పాలు
#బడి
#సహజాతాలు
#సదువు
#చేయూత
#ప్రేమ
#వేప చెట్టు
#రియల్ ఎస్టేట్

ఇందులోని పాలు, బడు, సహజాతాలు కథలు ఆంధ్ర విశ్వవిద్యాలయం  తెలుగు ఎం.ఎ.కు 2004 లో పాఠ్యాంశాలుగా నిర్ణయించబడ్డాయి. పాలు కథ కాకతీయ విశ్వవిద్యాలయంలో ఎం.ఏ.కు పాఠ్యాంశంగా ఉంది. సదువు కథ గ్రూప్ 1 సర్వీసెస్ కి తెలుగు పరీక్షకై పాఠ్యాంశంగా ఉంది.

## మూలాలు

వర్గం:తెలుగు పుస్తకాలు
వర్గం:2004 పుస్తకాలు
గుమ్మన్ ఎగ్లాస్‌పూర్ గ్రామస్థుడు (పుస్తకం)

గుమ్మన్ ఎగ్లాస్‌పూర్ గ్రామస్థుడు  పి.చంద్ యాదగిరి రచిందిన పుస్తకం. ఇది  కథల సంపుటము.

## విశేషాలు
ఈ పుస్తకంలో ఈ క్రింది అంశాలున్నాయి. .
#సన్న జీవాలు, 
#అనామతు ఖాతా
#జల్లెడ్
#గుమ్మన్ ఎగ్లాస్ పూర్ గ్రామస్థుడు
#అమ్మ
#గెరిల్లా
#ఒరిగిన అన్నల కెన్నీయలో...
#స్వర్ణోత్సవం
#చిగురు
#రాధాబాయి
#భూమి పుత్రుడు

## మూలాలు

వర్గం:తెలుగు పుస్తకాలు
వర్గం:2011 పుస్తకాలు
పి.చంద్ యాదగిరి

పి.చంద్ ప్రముఖ కథా రచయిత, నవలా రచయిత. 

## జీవిత విశేషాలు
ఇతను అనేక కలం పేర్లతో రచనలు చేశారు అవి వివిధ పత్రికల్లో అచ్చయ్యాయి. వీరు 1980 నుండి 100 కు పైగా కథలు వ్రాశారు. 4 కథా సంపుటాలు, 7 నవలలు ఇతర పుస్తకాలు 10 కి పైగా ప్రచురించ బడ్డాయి. 

తెలుగు సాహిత్యం లో కార్మిక, శ్రామిక వర్గాలపట్ల ఉద్యమ స్పృహతో నవలలు రాసిన ఒకరిద్దరిలో పి.చంద్ ను ప్రముఖంగా చెప్పుకోవచ్చు.పి. చంద్ గారి నాయిన ఆజంజాహి మిల్లులో కార్మికునిగా పని చేశారు. పి.చంద్ కూడా సింగరేణిలో కార్మికునిగా పనిచేసి రిటైర్డ్ అయ్యారు. కాబట్టే వారి నవలలలో, కథలలో ఎక్కువగా కార్మికుల, శ్రామికుల జీవితం కనపడుతుంది. ఆ వర్గాలపట్ల అంకితంగా పనిచేసిన ఉద్యమ నాయకుల ప్రభావంతో కూడా పి.చంద్ నవలలు రాశారు.  

దాదాపు వారు రాసిన అన్ని నవలలు ప్రసిద్ధి పొందాయి.100 కు పైగా కథలు వివిధ పత్రికలలో ప్రచురితమయ్యాయి. పి.చంద్ ఎక్కువగా  *కార్మిక*, *కే. రమాదేవి*, *వి. చంద్రశేఖర్*, *వీరమల్లు*, *గోపి* తదితర మారుపేర్లతో ( కలం పేరు) రాశారు.

తెలంగాణ మలి దశ ఉద్యమంలో ఎక్కువగా కథలు, కవిత్వం, పాటలు, వ్యాసాలూ వచ్చాయి కాని నవలలు రాలేదు. అయితే పి. చంద్ మాత్రం తెలంగాణ మలిదశ ఉద్యమం నడుస్తున్నప్పుడు ఉద్యమంలో పాల్గొంటూ 2 నవలలు రాశారు. తెలంగాణ విద్యార్థి నాయకుల మీద ‘తెలంగాణ‘ నవల, సింగరేణి కార్మికుల ఉద్యమం మీద ‘సకల జనుల సమ్మె‘ నవల రాశారు.

అద్దంలో మొఖం చూసుకొని ఎట్లయితే సవరించుకుంటమో అట్లనే సాహిత్యం కూడా జీవితాన్ని వున్నతీకరించాలని పి.చంద్ భావిస్తూ, కార్మిక, శ్రామిక వర్గాలపట్ల అంతులేని ప్రేమతో, బాధ్యతతో, నడుస్తున్న వర్తమాన చరిత్రను నవలలు, కథలుగా నిబద్ధతతో సాహిత్య వ్యవసాయం చేస్తున్నారు.

ప్రస్తుతం పి. చంద్ తెలంగాణ రచయితల వేదిక – వరంగల్ జిల్లా అధ్యక్షులుగా వున్నారు.

## రచనలు
#శేషగిరి
#అంతర్జాతీయ శ్రామిక యోధుడు కె.ఎల్.మహేంద్ర,
#శ్రామిక యోధుడు
#ఒక కన్నీరు
#హక్కుల యోధుడు.. బాల గోపాల్
#నెత్తుటి ధార
#విప్లవాగ్ని
#తెలంగాణా
#స్ట్రయిక్
#భూదేవి
#బొగ్గులు
#గుమ్మన్ ఎగ్లాస్‌పూర్ గ్రామస్థుడు (పుస్తకం) -కథల సంపుటి

## పురస్కారాలు
తెలుగు విశ్వవిద్యాలయం విశిష్ట పురస్కారం (2016)
వర్గం:తెలుగు కథా రచయితలు
వర్గం:1954 జననాలు
థియోఫిలిన్

**థియోఫిలిన్** (**Theophylline**, also known as **1,3-dimethylxanthine**) ఒక మిథైల్ జాంథిన్ వర్గానికి చెందిన మందు. దీనిని ఎక్కువగా ఊపిరితిత్తులకు సంబంధించిన ఆస్తమా వంటి వ్యాధులలో ఉపయోగిస్తారు. ఇది నిర్మాణాత్మకంగా కెఫీన్ (caffeine) సరిపోలి వుంటుంది.

థియోఫిలిన్ ప్రకృతిసిద్ధంగా కోకో గింజలలో ఉంటుంది. వీనిలో సుమారు 3.7&nbsp;mg/g మాత్రమే వుంటుంది.

కొద్ది పరిమాణాల్లో థియోఫిలిన్ కాచిన టీలో కూడా వుంటుంది. ఇందులో సుమారుగా 1&nbsp;mg/L, వుంటుంది.

## మూలాలు

వర్గం:మందులు
దగ్గు మందు

**దగ్గు మందు** (**cough medicine** or **cough and cold medicine**, also known as **linctus**) అనగా దగ్గును తగ్గించడానికి వాడే మందు. ఇది సాధారణంగా సిరప్ రూపంలో గాని లేదా టాబ్లెట్లుగా గాని లభిస్తుంది. 

## చరిత్ర
అమెరికా దేశంలో సుమారు 10% మంది పిల్లలు వారానికి ఒకసారైనా దగ్గు మందును వాడుతున్నారని గణాంకాలు తెలియజేస్తున్నా, వాటి ప్రభావం గురించి సరైన సమాచారం లేదు.  డెక్స్ట్రోమెథోర్ఫాన్ (DXM) దగ్గు,  జలుబు నివారణలలో కనిపించే ఒక సాధారణ పదార్ధం. ఇది దగ్గును ఆపడానికి సహాయపడుతుంది.  ఈ మందు సురక్షితమైనది , ప్రభావవంతం మైనది . డెక్స్ట్రోమెథోర్ఫాన్ (  DXM ) ను 1958 లో FDA ఆమోదించింది. ఈ మందు అందరికి చౌక ధరతో అందరికి లభిస్తుంది . ఈ మందు  మోతాదులో  వాడినప్పుడు  ఎక్కువ  దుష్ప్రభావాలు లేవు కానీ పెద్ద మొత్తంలో తీసుకున్నప్పుడు,  దీని ప్రభావం ఎక్కువగా ఉంటుంది . ఈ మందులలో ఇతర పదార్థాలు కూడా ఉన్నాయి, ఇవి పెద్ద మొత్తంలో హానికరం. వీటిలో ఎసిటమినోఫెన్ లేదా డీకాంగెస్టెంట్స్ ఉన్నాయి. ఎక్కువ  మోతాదులో డెక్స్ట్రోమెథోర్ఫాన్(DXM)  ను ఆల్కహాల్‌తో కలపడం సురక్షితం కాదు. ఇది మరణానికి దారితీస్తుంది.కోడైన్,ప్రోమెథాజైన్ కలిగిన ప్రిస్క్రిప్షన్ దగ్గు మందుల దుర్వినియోగం తక్కువ 

### దగ్గు నివారణ మందులు
సాధారణంగా  దగ్గు మూడు నుండి నాలుగు వారాల్లోనే  తగ్గి పోతాయి . దగ్గు చికిత్సకు  మందులు వాడతారు, ఇది సాధారణంగా మీకు ఎగువ శ్వాసకోశ సంక్రమణ (యుఆర్టిఐ) ఉన్నప్పుడు సంభవిస్తుంది.  దగ్గు మందు  లక్షణాలపై ఆధారపడి ఉంటుంది. దగ్గు మందులు సాధారణంగా రెండు వర్గాలుగా విభజించబడ్డాయి  అవి " **ఛాతీ దగ్గుకు**" **పొడి లేదా చక్కిన దగ్గుకు**" చికిత్స చేయడానికి  ఉపయోగిస్తారు. ఎక్కువ శ్లేష్మం రావడం వల్ల ఛాతీ దగ్గు  వస్తుంది .  చాతి దగ్గుకు  గైఫెనెసిన్, ఐపెకాకువాన్హా, అమ్మోనియం క్లోరైడ్, స్క్విల్ పదార్ధాలను కలిగి ఉన్న మందులను వాడటం వల్ల పేరుకుపోయిన  శ్లేష్మం విచ్ఛిన్నం అవుతుంది. ఈ పదార్ధాలను" **ఎక్స్‌పెక్టరెంట్లు**" అంటారు. పొడి దగ్గుకు  ఫోల్కోడిన్ ,  డెక్స్ట్రోమెథోర్ఫాన్ వంటి సహజ దగ్గు   నిరోధించడానికి దగ్గును తగ్గించే  మందులు.  దగ్గుకు మనకు **అందుబాటులో** **ఉండే వస్తువులతో** తేనను  గోరువెచ్చని నీటితో త్రాగడం, (రెండు టీస్పూన్ల తేనెను గోరువెచ్చని నీరు లేదా మూలికా టీతో ).   వేడి నీరు త్రాగడం ,జలుబు లేదా ఫ్లూతో   దగ్గు, ముక్కు కారటం , తుమ్ములను ఉపశమనం చేయడానికి వేడి పానీయాలు  తీసుకోవడం ,ఆవిరి  పీల్చడం,అల్లం టీ,  అల్లం పొడి,  తో  ఉబ్బసం దగ్గు నుండి ఉపశమనం పొందవచ్చు. వేడి నీరు, అల్లంతో  టీ త్రాగడం ,జింక్, విటమిన్ సి,ఎచినాసియాతో మందులు రోగనిరోధక శక్తి కి వాడటం, వెచ్చని నీళ్లలో ఉప్పు  వేసుకొని  గార్గ్ చేయడం (ఇవి గొంతు వెనుక భాగంలో ఉన్న వైరస్లు,బ్యాక్టీరియాను తొలగించడానికి)  వంటి సహజ వనరులతో దగ్గును కొంత మేర మనుషులు తగ్గించుకొనే ప్రయత్నం చేయవలెను    

## మూలాలు

వర్గం:మందులు
వ్యవస్థ నిర్వాహకుడు

సిస్టమ్ అడ్మినిస్ట్రేటర్ లేదా సిస్అడ్మిన్ అనే వ్యక్తి కంప్యూటర్ సమూహాల పర్యవేక్షణ, నిర్వహణ, సమస్యాపరిష్కార భాధ్యతలను నిర్వర్తిస్తూవుంటాడు.

పెద్ద, సంక్లిష్టమైన కంప్యూటర్ వ్యవస్థలతో ఉన్న సంస్థలు సాధారణంగా కంప్యూటర్ ఉద్యోగులను వారి నైపుణ్యం ఆధారంగా నియమిస్తాయి. అక్కడ ఉన్న కంప్యూటర్ సిస్టమ్‌ను నిర్వహించడానికి సిస్టమ్ అడ్మినిస్ట్రేటర్ బాధ్యత వహిస్తాడు , కాబట్టి దీని పని దీనికి భిన్నంగా ఉంటుంది:

* సిస్టమ్ డిజైనర్ (సిస్టమ్స్ డిజైన్, SD)
* సిస్టమ్స్ అనలిస్ట్ (SA)

## సిస్టమ్ నిర్వహణ సంబంధిత ఫీల్డ్‌లు

* కంప్యూటర్ గది నిర్వహణ
* కంప్యూటర్ సర్వర్
* కంప్యూటర్ ఆపరేటింగ్ సిస్టమ్
* కంప్యూటర్ నెట్‌వర్క్
* సిస్టమ్ బ్యాకప్, రికవరీ
* వ్యక్తిగత కంప్యూటర్, వ్యక్తిగత గణన యంత్రం
* డేటాబేస్ నిర్వహణ 
* సిస్టమ్, వినియోగదారు ఖాతా నిర్వహణ
* కంప్యూటర్ భద్రతా విధాన అమలు
* కంప్యూటర్ సిస్టమ్ సంస్థాపన, నిర్వహణ, అప్‌గ్రేడ్, స్క్రాప్, రీసైక్లింగ్

## సిస్టమ్ అడ్మినిస్ట్రేటర్ పని యొక్క పరిధి

* కంప్యూటర్ సిస్టమ్స్ గురించి సాంకేతిక ప్రశ్నలకు సమాధానం ఇవ్వటం 
* క్రొత్త హార్డ్‌వేర్, సాఫ్ట్‌వేర్‌లను ఇన్‌స్టాల్ చేయండి, కాన్ఫిగర్ చేయండం 
* పెద్ద, సంక్లిష్టమైన కంప్యూటర్ వ్యవస్థలతో ఉన్న సంస్థలు సాధారణంగా కంప్యూటర్ ఉద్యోగులను వారి నైపుణ్యం ఆధారంగా నియమిస్తాయి. అక్కడ ఉన్న కంప్యూటర్ సిస్టమ్‌నుఆపరేటింగ్ సిస్టమ్ నవీకరణలను జరుపుము , ఆకృతీకరణను మార్చంటం 
* డేటా బ్యాకప్
* సిస్టమ్ భద్రతకు బాధ్యత
* సిస్టమ్ కాన్ఫిగరేషన్ పత్రాలను వ్రాసి నవీకరించంటం 
* సిస్టమ్ పనితీరును సర్దుబాటు చేయండి, ఆప్టిమైజ్ చేయంటం 
* ట్రబుల్షూట్ , లోపాల శోధన 
* ఇతర వ్యవస్థలకు కనెక్ట్ అవ్వంటం 
* నెట్‌వర్క్ సేవలను ఇన్‌స్టాల్ చేయండి, కాన్ఫిగర్ చేయంటం 

## సిస్టమ్ నిర్వాహకుల జ్ఞానం, నైపుణ్యాలు

* కంప్యూటర్ హార్డ్వేర్, పరిధీయ పరికరాలు
* కంప్యూటర్ నెట్‌వర్క్
* ఆపరేటింగ్ సిస్టమ్
* నెట్‌వర్క్ సేవా ప్రోగ్రామ్
* అప్లికేషన్
* సిస్టమ్ నిర్వహణ కోసం ప్రత్యేక సాధనాలు
* ప్రాజెక్ట్ నిర్వహణ
* ఆకృతీకరణ నిర్వహణ
* ప్రోగ్రామింగ్

### సంబంధిత ప్రొఫెషనల్ ధృవపత్రాలు

#### విండోస్ ఆపరేటింగ్ సిస్టమ్

* MCSE (మైక్రోసాఫ్ట్ సర్టిఫైడ్ సిస్టమ్స్ ఇంజనీర్), 2000, 2003 లో మాత్రమే
* MCSA (మైక్రోసాఫ్ట్ సర్టిఫైడ్ సిస్టమ్ అడ్మినిస్ట్రేటర్)
* MCITP (మైక్రోసాఫ్ట్ సర్టిఫైడ్ ఐటి ప్రొఫెషనల్)

#### లైనక్స్ ఆపరేటింగ్ సిస్టమ్

* RHCSA (Red Hat సర్టిఫైడ్ సిస్టమ్ అడ్మినిస్ట్రేటర్, Redhat సర్టిఫైడ్ సిస్టమ్ అడ్మినిస్ట్రేటర్)
* RHCE (రెడ్‌హాట్ సర్టిఫైడ్ ఇంజనీర్, రెడ్‌హాట్ సర్టిఫైడ్ ఇంజనీర్)
* RHCA ( రెడ్‌హాట్ సర్టిఫైడ్ ఆర్కిటెస్ట్, రెడ్‌హాట్ సర్టిఫైడ్ ఆర్కిటెక్ట్)

## మూలాలు

వర్గం:కంప్యూటర్ సంబంధిత వ్యాసాలు
రాయలసీమ ప్రముఖుల జాబితా

వివిధ రంగాలలో కృషిచేసి, గణుతికెక్కిన రాయలసీమ ప్రముఖుల జాబితా ఇది.
thumb|మాడుగుల

## అవధానులు
* మాడుగుల నాగఫణి శర్మ
* లక్కోజు సంజీవరాయశర్మ
thumb|అన్నమయ్య

## ఆధ్యాత్మిక గురువులు
* అన్నమయ్య
* కుందకుందాచార్యుడు
* తరిగొండ వెంకమాంబ
* తాళ్ళపాక తిమ్మక్క
* దూదేకుల సిద్దయ్య
* పోతులూరి వీరబ్రహ్మేంద్రస్వామి
* సత్య సాయి బాబా
* కాశి రెడ్డి నాయన

## కవులు/కవయిత్రులు
* వేమన
* ఆతుకూరి మొల్ల
* గజ్జెల మల్లారెడ్డి
* గువ్వల చెన్నడు
* పుట్టపర్తి నారాయణాచార్యులు
* వై.సి.వి. రెడ్డి

## కమ్యూనిస్టులు
* చండ్ర పుల్లారెడ్డి
* తరిమెల నాగిరెడ్డి
## క్రైస్తవమత ప్రముఖులు
* ఎగ్గోని పుష్పలత
## చలనచిత్ర ఛాయాగ్రహకులు
* వి.ఎన్.రెడ్డి
## చలనచిత్ర దర్శకులు
* కె.వి.రెడ్డి
* పి.ఎస్. రామకృష్ణారావు
* బొమ్మిరెడ్డి నరసింహారెడ్డి
* వెల్లాల ఉమామహేశ్వరరావు
## చలనచిత్ర నటీమణులు
* జయంతి (నటి)
* టీ.జి. కమలాదేవి
* తాళ్ళూరి రామేశ్వరి
* దేవిక
* మంచు లక్ష్మి
* రమాప్రభ
* రోజా సెల్వమణి
* లీలా నాయుడు
* శాంతకుమారి
## చలనచిత్ర నటులు
* జయప్రకాశ్ రెడ్డి
* బి. పద్మనాభం
* మంచు మనోజ్ కుమార్
* మంచు మోహన్ బాబు
* మంచు విష్ణు
* నారమల్లి శివప్రసాద్
## చలనచిత్ర నిర్మాతలు
* బి.నాగిరెడ్డి
## చలనచిత్ర నేపథ్య గాయకులు/గాయనులు
* జిక్కి
* స్వర్ణలత (పాత)
## చలనచిత్ర సంగీత దర్శకులు
* ఏ.యం.రాజా
## చిత్రకారులు
* జొన్నలగడ్డ గురప్పశెట్టి
* పన్నూరు శ్రీపతి
## తత్త్వవేత్తలు
* జిడ్డు కృష్ణమూర్తి
## తెలుగు రంగస్థల నటులు
* ధర్మవరం రామకృష్ణమాచార్యులు
* బళ్ళారి రాఘవ
## దాతలు
* బుడ్డా వెంగళరెడ్డి
## న్యాయశాస్త్ర నిపుణులు
* చల్లా కొండయ్య
## నేర పరిశోధనా నిపుణులు
* లక్ష్మీనారాయణ (సీబీఐ.జేడీ)
## పౌర/మానవ హక్కుల యోధులు
* కె.బాలగోపాల్
## బాబాలు
* ఆదోని లక్ష్మమ్మ
## బుర్రకథ కళాకారులు
* పులికంటి కృష్ణారెడ్డి
## రచయితలు
* కట్టమంచి రామలింగారెడ్డి
* కలువకొలను సదానంద
* కాశీభట్ల వేణుగోపాల్
* కె.సభా
* కేతు విశ్వనాథరెడ్డి
* గడియారం వేంకట శేషశాస్త్రి
* జానమద్ది హనుమచ్ఛాస్త్రి
* తూమాటి దొణప్ప
* నాగసూరి వేణుగోపాల్
* పి.రాజేశ్వర రావు
* మధురాంతకం రాజారాం
* సొదుం జయరాం
* సీరిపి ఆంజనేయులు
* వేంపల్లి షరీఫ్
* శంకరంబాడి సుందరాచారి
* వల్లంపాటి వెంకటసుబ్బయ్య
* విద్వాన్ విశ్వం

## రాజకీయ నాయకులు
* అన్నయ్యగారి సాయిప్రతాప్
* ఎస్. పి. వై. రెడ్డి
* ఏరాసు అయ్యపురెడ్డి
* కోట్ల జయసూర్యప్రకాష్ రెడ్డి
* కోట్ల విజయభాస్కరరెడ్డి
* గంగుల ప్రతాపరెడ్డి
* గడిలింగన్న గౌడ్
* గల్లా అరుణకుమారి
* చింతా మోహన్
* ఎం. వి. మైసూరా రెడ్డి
* డి.కె.ఆదికేశవులు
* నల్లారి కిరణ్ కుమార్ రెడ్డి
* నారా చంద్రబాబునాయుడు
* నీలం రాజశేఖరరెడ్డి
* నీలం సంజీవరెడ్డి
* పనప్పాకం ఆనందాచార్యులు
* పరిటాల రవి
* పెండేకంటి వెంకటసుబ్బయ్య
* బైరెడ్డి రాజశేఖరరెడ్డి
* బొల్లిన మునిస్వామి నాయుడు
* భూమా నాగిరెడ్డి
* వై. ఎస్. విజయమ్మ
* వై. విజయ
* వై.ఎస్. జగన్మోహన్ రెడ్డి
* వై.యస్. రాజశేఖరరెడ్డి
* షర్మిలారెడ్డి

## సామాజిక కార్యకర్తలు
* జి. మునిరత్నం నాయుడు
## స్వాతంత్ర్య సమర యోధులు
* ఉయ్యాలవాడ నరసింహారెడ్డి
* కడప కోటిరెడ్డి
* కల్లూరు సుబ్బారావు
* గాడిచర్ల హరిసర్వోత్తమ రావు
* చల్లా కృష్ణనారాయణరెడ్డి
* తిరుమల రామచంద్ర
* దేశపాండ్య సుబ్బారావు
* నెమిలి పట్టాభి రామారావు
* పాటూరి రాజగోపాల నాయుడు
* మాడభూషి అనంతశయనం అయ్యంగార్
## శాస్త్రవేత్తలు
* పత్తిపాటి రామయ్య నాయుడు
* మడకా హరిప్రసాద్
## వైద్యులు
* పెరుగు శివారెడ్డి

వర్గం:జాబితాలు
వర్గం:ఆంధ్రప్రదేశ్‌కు సంబంధించిన జాబితాలు
వర్గం:రాయలసీమ వ్యక్తులు
వర్గం:ఆంధ్రప్రదేశ్ వ్యక్తులు
వ్యవస్థ

* వ్యవస్థ (2023 వెబ్‌సిరీస్‌) 
* నిర్వహణ వ్యవస్థ (Operating System) అనేది (సంక్షిప్తాక్షరల్లో OS) హార్డ్‌వేర్, వినియోగదారు మధ్య ఒక అంతర్ముఖం.
* నాడీ వ్యవస్థ
* అంగ వ్యవస్థ 
* రోగ నిరోధక వ్యవస్థ (Immune system or Immunity) జీవుల శరీరానికి రక్షణ వ్యవస్థ.
* మూత్ర వ్యవస్థ (Urinary system) లో మూత్రపిండాలలో తయారైన మూత్రం, మలం, చెమట బయటకు విసర్జించబడుతాయి. 
* పరిధీయ నాడీ వ్యవస్థ (Peripheral Nervous System) మానవుని నాడీ వ్యవస్థలో ప్రధానమైన వ్యవస్థ. 
* శ్వాస వ్యవస్థ (Respiratory system) లోని ఊపిరితిత్తులద్వారా మన శరీరానికి కావలసిన ప్రాణవాయువు లభిస్తుంది. 
* పురుష జననేంద్రియ వ్యవస్థ (Male Genital System) లేదా పురుష ప్రత్యుత్పత్తి వ్యవస్థ (Male Reproductive System).
* రక్త ప్రసరణ వ్యవస్థ (Circulatory system) శరీరంలోని రక్తనాళాలు వివిధ భాగాలకు మంచి రక్తాన్ని సరఫరా చేసి తిరిగి చెడు రక్తాన్ని గుండెకు చేర్చే వ్యవస్థ. 
* జీర్ణ వ్యవస్థ
* భారతీయ కుల వ్యవస్థ భారత ఉపఖండం లోని సాంఘిక అంతస్తుల, సాంఘిక నిర్బంధాల యొక్క వ్యవస్థగా వర్ణించబడింది. 
* భారత ఆర్ధిక వ్యవస్థ
* భారతీయ తపాలా వ్యవస్థ (ఇండియా పోస్ట్) ఒక భారత ప్రభుత్వ సంస్థ.
శ్రీకృష్ణ శతానందీయము (పుస్తకం)

;ఈ గ్రంథం గురించి:
లక్ష్మణ రాయ పరిశోధక మండలి నిమిత్తం ఆనాడు తెలంగాణంలో సేకరించిన తాళ పత్ర గ్రంథాలలో నల్లగొండ జిల్లా, కనగల్లు గ్రామ వాసులైన ఆసూరి మరింగంటి శ్రీరంగాచార్యుల వారి యింట లభించిన తాటాకు పుస్తకాలలో ఇది యొకటి. తదనంతరము లక్ష్మణరాయ పరిశోధక మండలి రద్దయి దానిలోని గ్రంథాలు తస్కరలకు పోగా మిగిలినవి ప్రాచ్యలిఖిత పుస్తక భాండాగారానికి చేరినవి. వాటిలో 

శ్రీకృష్ణశతానందీయము
ఒకటి. దీనిని శ్రీ రంగయ్య స్వహస్తంగా వ్రాసుకున్నది. దీనిని పరిష్కరించి ఆంధ్రప్రదేశ్ ప్రభుత్వ ప్రాచ్యలిఖిత గ్రంథాలయం, పరిశోధనాలయము, హైదరాబాదు వారు ప్రచురించారు. ఇందులోని విషయము పురాణ గాథ. ఇది పద్య గద్య సహిత గ్రంథము.

వర్గం:2006 పుస్తకాలు
వర్గం:తెలుగు పుస్తకాలు
పంట ఉత్పత్తి

ఇందులో ఈ క్రింది అంశాలు ఉన్నాయి.

* **[[వ్యవసాయ పెట్టుబడులు]]**
విత్తనాలు లభ్యత, మొక్కలు వేయుటకు పదార్థాలు, ఎరువులు, పురుగుమందులు, జీవ ఎరువులు, సేంద్రీయ ఎరువు, సహజ పురుగుమందుల తయారీ నిర్వహణ మొదలైనవి ఈ విభాగంలో ఉన్నాయి.

* **[[ఉత్పత్తి పరిజ్ఞానాలు]]**
విత్తన శుద్ధి, పంటల ఉత్పాదన కొరకు సాంకేతిక పద్ధతులు, పోషక నిర్వహణ, నీటిపారుదల నిర్వహణ, నియంత్రణ, ఉత్పత్తి, కణజాల వర్ధనం, సహా పంటలు విజయవంతమైన నిర్మాణంలో చేరి టెక్నాలజీస్ ఈ విభాగం లోఉన్నాయి.

* **[[పంటకోత అనంతర పరిజ్ఞానాలు]]**
మామిడి, అరటి, బొప్పాయిపళ్ళను శాస్త్రీయంగా పండించడం, పంటకోత అనంతర అనంతరం తృణధాన్యాలు, పప్పుదినుసులు, పండ్లు, కూరగాయలు, ఏ విధంగా నిల్వ చేయాలి, చల్లని నిల్వ సౌకర్యాలు, ఆహార భద్రతా ప్రమాణాలను ఈ విభాగంలో వివరించడం జరిగింది.

* **[[వ్యవసాయ పరికరాలు]]**
సాంప్రదాయ పద్ధతిలో వ్యవసాయ పరికరాలను వాడటం వల్ల చాలా సమయం, శ్రమతో కూడుకున్నది. కొత్త వ్యవసాయ పరికరాలు, కొత్త పధ్ధతల వలన తొందరగా పనులు జరగటం, పంటల ఉత్పాదకత పెరుగుతుంది.

* **[[ఆంధ్రప్రదేశ్ వ్యవసాయ రంగము]]**
ఆంధ్రప్రదేశ్ ఆర్థిక వ్యవస్థలో వ్యవసాయానిదే కీలక పాత్ర. రాష్ట్ర జనాభాలో సగం కంటే ఎక్కువమంది తమ జీవనోపాధి కోసం పూర్తిగా లేదా అధిక భాగం వ్యవసాయంపైనే ఆధారపడుతున్నారు. పేదరిక నిర్మూలనకు వ్యవసాయాభివృద్ధి కీలకమవుతోంది. ఈ రంగాన్ని అభివృద్ధి చేయడం ద్వారా ఆదాయాన్ని సమకూర్చుకొని పేదరికాన్ని తగ్గించవచ్చు. గత కొన్ని దశాబ్దాల్లో రాష్ట్ర వ్యవసాయ రంగం గణనీయమైన మార్పులకు లోనైంది. ముఖ్యంగా 80వ దశకంలో కీలక మార్పులు ప్రారంభమయ్యాయి.

## వనరులు


వర్గం:వ్యవసాయం
అసలేం జరిగిందంటే..... (పుస్తకం)

శ్రీ పి.వి.ఆర్.కె ప్రసాద్, IAS, అనేక ఉన్నత హోదాలతో బాటు తిరుమల తిరుపతి దేవస్థానంలో ఈ.ఓ. గాను, ప్రధాన మంత్రి సలహా దారుని గాను, ఇలా అనేక పదవులను చేపట్టి వాటిలో ఎన్నో ఒడిదుడుకులను అత్యంత నేర్పుతో ఎదుర్కొన్నారు. తాను నిర్వర్తించి ఎన్నో పదవులలో జరిగిన సంఘటనల సమాహారమే ఈ పుస్తకం. రాజకీయ నాయకులకీ, పాలానా అధికారులకు మధ్యన వుండే మానవ సంబంధాల పరిమాణ క్రమాన్ని ఈ గ్రంథంలో చక్కగా కనబరిచారు. గతంలో ఈ కథనాలు స్వాతి సచిత్ర వార పత్రికలో దారావాహికంగా వచ్చేవి. వాటిని ఇప్పుడు గ్రంథ రూపంలో తెచ్చారు. ఈ పుస్తకాన్ని ఇంగ్లీషులో Wheels Behind The Veil పేరుతో అనువదించారు.

రచన: పి.వి.ఆర్.కె ప్రసాద్

## అధ్యాయాల జాబితా

# పరిచయం
# చెమటలు పట్టించిన బైండోవరు
# ముఖ్యమంత్రి నుంచి సమన్లు
# నాకు నచ్చని భూ సంస్కరణలు
# ముఖ్యమంత్రి సీటుకే ఎసరు పెట్టానుట
# పదవి పీడ - కరెన్సీ బండ
# సి ఎం వెంగళరావు అడిగిన ఫేవరు
# నన్ను దోషిని చేసిన సంజయ్ గాంధీ
# నా పుట్టి ముంచిన జొన్న పంట
# రెవెన్యూ బోర్డుకి శ్రీముఖం
# ఖమ్మం పొమ్మంది - ఉప్పెన రమ్మంది
# మార్చి 31 మజా
# సంజీవరెడ్డి - కళా పీఠం
# శివ తాండవం
# మంత్రాలయ మఠంలో కాశ్మీరు అబ్దుల్లా
# ఆగ్రహ కెరటాలు
# సి ఎంకు నేను చాలా దగ్గర
# వారుణితో రొమాన్స్
# నన్ను నమ్మని కేంద్రం
# రాజేష్ పైలటూ - రైలింజనూ
# హార్బరులో యుద్ధం
# కేంద్ర మంత్రితో డీ
# ఇళ్ళు కూలగొట్టి 'నెహ్రూ ప్లేసు' కట్టి
# సమస్యల సుడిగుండం
# పరమ దుర్మార్గుడు PVRK ప్రసాద్
# PM దగ్గర నేను వద్దనుకున్న పోస్టు
# PM అధికారులూ - అంతఃకలహాలూ 
# PV పాలనా రహస్యం 
# PV పై క్షుద్ర పూజలు - సంజయ్ గాంధి 
# YS గురించి PV చెప్పిన రహస్యం 
# మన్మోహన్ సింగ్ రాజీనామా
# చంద్రజాలంలో PV 
# ముఖ్యమంత్రిగా రజనీకాంత్
# మా ఇంట్లో అమితాభ్ బచ్చన్ 
# నేనొక జోకరు ముక్కని
# అయోధ్యలో PV రామాలయం
# నరసింహుడు-శ్రీనివాసుడు 
# హవాలా రాకెట్టులో PV 
# PV గారి ఎగిరే గుఱ్ఱం
# అమెరికాలో చంద్రబాబు నాయుడు
# పత్రికలపై మంత్రుల రుసరుస 
# బ్రిటిష్ ప్రధానితో చంద్రబాబు 
# హాంకాంగ్ అవినీతి 
# నా ఇల్లు అమ్మి పెడతావా ప్రసాద్..? 
# IAS గుండె లోతుల్లోంచి
# అసలేం జరిగిందంటే

## శ్రవణ సంచిక
అసలేం జరిగిందంటే శ్రవణ సంచిక 

## ఇది కూడా చూడండి
* తిరుమల చరితామృతం
* తిరుమల లీలామృతం
* సర్వసంభవామ్‌ (నాహం కర్తాః హరిః కర్తాః)

## మూలాలు

వర్గం:తెలుగు పుస్తకాలు
వర్గం:2010 పుస్తకాలు
రియాక్షన్సు

**రియాక్షన్సు** కొన్ని అలోపతి మందులు పడకపోవడం వలన రోగి శరీరంలో వచ్చే చెడ్డ పరిమాణాలు. యాంటి బయటిక్సు కలిసిన మందులను ఇంజక్షను ద్వారా రోగులకు ఇచ్చినప్పుడు అరుదుగా చాలా తక్కువ మందికి మాత్రమే రియాక్షను అవుతుంది.

thumbnail|రియాక్షను వలన ముఖంపై వచ్చిన దద్దుర్లు

## రియాక్షన్సుకు కారకాలైన మందులు
ఈ క్రింద పెర్కొన్న మందులు లేక కాంపౌండ్స్ ఇంజక్షను రూపకంగా ఇచ్చినప్పుడు రియాక్షన్సుకు కారకాలు అవ్వవచ్చు.
* పెన్సిలిన్
* ప్రొకైన్ పెన్సిలిన్
* యాంపిసిలిన్
* సల్ఫా
* నిరోబియాన్
* అనాల్జిన్
* యాస్పిరిన్

## రియాక్షన్సు రకాలు
రియాక్షన్సు రకాలుగా విభజించవచ్చు. మొదటిది ఎనఫిలాక్టిక్ షాక్ అంటారు. రెండవది శరీరంలో స్వల్ప మార్పులను తెస్తుంది. దీనిని ఎలర్జీ అంటారు. ఎనఫిలాక్టిక్ షాక్ ఇంజక్షను చేసాక సెకెండ్లలో కాని నిముషాలలో కాని రావచ్చు. ఇది చాలా ప్రమాదకరమైనది. ఇలాంటి తీవ్ర రియాక్షను ఇచ్చే మందులు ఎంతో తప్పనిసరైతే కానివాడరాదు.

## ఎనఫిలాక్టిక్ షాక్ లక్షణాలు
ఈ తీవ్ర రియాక్షను కలిగిన రోగి ఈ క్రింది లక్షణాలను అన్నీ కాని కొన్ని కాని కనబరుస్తాడు.
# భయ భ్రాంతులు
# శరీరం ఉబ్బి దద్దుర్లు రావటం
# ఊపిరాడక పోవటం 
# శరీరంలో ఏదో ప్రమాదం ముంచుకొస్తోందనిపించటం 
# గురకతో, గొంతులో ఏదో అంతరాయం ఉన్నట్లు అనిపించడం
# శరీరం నీలంగా మారటం
# దిగ్భ్రాంతి
# జ్వరం 
# కనుపాపలు విశాలమవటం
# స్పృహ కోల్ఫోవటం 
# ఫిట్సు
ఈ రియాక్షను వచ్చిన 5 నుండి 10 నిముషాలలో రోగి మరణించే అవకాశాలు ఉన్నాయి కాబట్టి తక్షణ వైద్యం జరగాలి.

## మూలాలు


వర్గం:వైద్య శాస్త్రము
వర్గం:వైద్యము
ఆముదార్లంక

**ఆముదార్లంక** కృష్ణా జిల్లా చల్లపల్లి మండలానికి చెందిన రెవెన్యూయేతర గ్రామం. 
 

చల్లపల్లి మండల పరిధిలో ఉన్న ఆముదార్లంక గ్రామం, గుంటూరు జిల్లా కృష్ణా నది ఒడ్డున ఉంది. ఈ గ్రామం ఒక లంక గ్రామం. ఈ గ్రామానికి పోస్టాఫీసు వగైరాలు గుంటూరు జిల్లాలో ఉన్నాయి.

## సమీప గ్రామాలు
రేపల్లె, మచిలీపట్నం, పెడన, తెనాలి

## గ్రామానికి రవాణా సౌకర్యాలు
వీరు మండల కేంద్రానికి రావాలంటే, 33 కి.మీ. రహదారి మార్గం గుండా ప్రయాణించవలసి ఉంటుంది. లేదంటే పడవల మీద కృష్ణా నది దాటి రావాలి.
మోపిదేవి, చల్లపల్లి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 62 కి.మీ

## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల:- ఈ గ్రామానికి వానా కాలంలో అప్పుడప్పుడూ వరదలు వస్తుంటవి. అప్పుడు గ్రామంలోని ఈ పాఠశాలలో, వరద బాధితులకోసం పునరావాస కేంద్రం ఏర్పాటు చేస్తారు.

## గ్రామంలో మౌలిక వసతులు
ఈ గ్రామానికి పోస్టాఫీసు వగైరాలు గుంటూరు జిల్లాలో ఉన్నాయి.
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ ఆలూరి జగన్నాధం సర్పంచిగా ఎన్నికైనారు.
## గ్రామములోని ప్రముఖులు (నాడు/నేడు)
#ప్రస్తుత నిజామాబాదు జిల్లా, నిజామాబాదు గ్రామీణ నియోజకవర్గ, శాసనసభ్యులైన, మాజీ మంత్రి మండవ వెంకటేశ్వరరావుగారి పూర్వీకులు, ఈ గ్రామస్తులేనని పెద్దలు చెబుతుంటారు.ఇతని తండ్రి వెంకటరామయ్య గారిని గ్రామస్థులు ఇంకా గుర్తుచేసుకుంటూనే ఉంటారు.
#ప్రస్తుత జార్ఖండ్ రాష్ట్ర ఇన్స్ పెక్టర్ జనరల్ ఆఫ్ పోలీస్ గా పనిచేయుచున్న శ్రీ మండవ విష్ణువర్ధన్ ఈ గ్రామస్తులే.
#ఈ గ్రామానికి చెందిన శ్రీ మండవ హర్షవర్ధన్, 2010లో బిట్స్, పిలానీలో కంప్యూటర్ సైన్సెస్ పట్టభద్రుడు. తరువాత, ఐ.పి.ఎస్.లో ఉత్తీర్ణత సాధించి, హైదరాబాదులోని సర్దార్ పటేల్ పోలీస్ శిక్షణా కేంద్రంలో శిక్షణ పొందాడు. శిక్షణా కాలంలో మెరుగైన ప్రతిభ కనబరిచాడు. తరువాత జరిగిన Passingout Parade లో నవంబరు-5,2013నాడు, భారత రాష్ట్రపతి ప్రణబ్ ముఖర్జీ నుండి 2 ప్రత్యేక ప్రతిభా పురస్కారాలు అందుకున్నాడు న్యాయశాస్త్రవిభాగంలో ప్రథముడిగా నిల్చినందుకు. (2) భారత శిక్షాస్మృతిలో అత్యధిక మార్కులు సాధించినందుకు గాను, పరదేశినాయుడు ట్రోఫీ. ఈ యువ ఐ.పి.ఎస్. తను స్థాపించిన "పరివర్తన ఫౌండేషను" ద్వారా లంక గ్రామాలకు ఉపయోగపడే కార్యక్రమాలు అమలుచేస్తున్నాడు. ఈయన తండ్రి ప్రస్తుతం జార్ఖండ్ రాష్ట్రంలో "ఇన్స్పెక్టర్ జనరల్ ఆఫ్ పోలీస్"గా పనిచెయుచున్నారు. 
#2014, జూన్-12న విడుదల చేసిన భారత ప్రభుత్వ "సివిల్స్" పరీక్షా ఫలితాలలో, 135వ ర్యాంకు సాధించిన మండవ దీపిక తండ్రి, ప్రస్తుత జార్ఖండ్ రాష్ట్ర డి.జి.పి అయిన, శ్రీ మండవ విష్ణువర్ధనరావు, ఈ గ్రామ వాస్తవ్యులే. మండవ దీపిక BITS, పిలానీలో సివిల్ ఇంజనీరింగు, ఎం.ఎస్.సి.ఎకనామిక్స్ ను, 2013 లో పూర్తిచేసి, అదే సంవత్సరం, తొలి ప్రయత్నంలోనే ఐ.పి.ఎస్.కు సెలక్టు అయినది. ఈమె 2014 సెప్టెంబరు నుండి ఉత్తరప్రదేశ్ లోని హరిద్వార్ లో శిక్షణ తీసికొనబోవుచున్నది.
## మూలాలు

## వెలుపలి లింకులు
జెంటామైసిన్

**జెంటామైసిన్** (**Gentamicin**) ఒక అమైనోగ్లైకోసైడ్ (aminoglycoside) వర్గానికి చెందిన ఏంటీబయోటిక్ (antibiotic) మందు. దీనిని చాలా రకాల బాక్టీరియాల వలన కలిగే వ్యాధులలో వాడుతున్నారు. దీని వలన చెముడు కలిగే ప్రమాదం ఉన్నది. అదే కాకుండా మూత్రపిండాలను పాడుచేసే గుణం వలన వీరిలో జాగ్రత్త వహించాలి.

దీనిని మైక్రోమోనోస్పోరా (Micromonospora) అనే బాక్టీరియా నుండి తయారుచేస్తారు. రైబోసోములలో జరిగే ప్రోటీన్ ఉత్పత్తిని నిరోధించడం ద్వారా జెంటామైసిన్ పనిచేస్తుంది.

## మూలాలు

వర్గం:మందులు
వేపగింజల కషాయం

**వేపగింజల కషాయం** ఒక వ్యవసాయదారులు సస్యరక్షణలో ఉపయోగించే ద్రవ పదార్థం. దీనిని క్రిమినాశకాలైన రసాయన మందులకు ప్రత్నామ్నాయంగా రైతులు వాడుతున్నారు.
thumb|వేప గింజలు

## '''వేపగింజల కషాయం తయారు చేయట'''
;**కావలసిన పదార్ధాలు**:
* 5 శాతం వేపగింజల కషాయం గల 100 లీటర్ల ద్రావణం తయారు చేయటకు కావలసిన పదార్ధాలు.
* బాగా ఎండిన వేప గింజల విత్తనాలు – 5 కేజీలు.
* నీరు – 100 లీటర్లు.
* సబ్బు పొడి -200 గ్రాములు.
* వడపోత కోసం పలుచని గుడ్డ.

;**పద్ధతి**
* అవసరమైన 5 కేజీల వేప గింజల విత్తనాలను తీసుకోవాలి.
* విత్తనాలను నూరి పొడి చేయాలి
* 20 లీటర్ల నీటిలో ఒక రాత్రంతా నానబెట్టాలి.
* ఉదయాన్నే కర్రపుల్లతో ద్రావణాన్ని పాల తెలుపు రంగు వచ్చే వరకు బాగా కలయ తిప్పాలి.
* పలుచని గుడ్డసంచితో వడపోసి 100 లీటర్ల ద్రావణం తయారు చేయాలి.
* 1 శాతం సబ్బు పొడిని ద్రావణంలో కలిపి తిప్పాలి.
* ద్రావణాన్ని బాగా కలిపి ఉపయోగించుకోవాలి.

;**గమనిక**
* వేప కాయలను కాయలు కాసే కాలంలో సేకరించి, నీడలో గాలికి ఆరబెట్టాలి.
* ఎనిమిది నెలల కంటే ఎక్కువ సమయం ఉన్న విత్తనాలను ఉపయాగించరాదు. ఈ వయసు కంటే ఎక్కువ దాచి ఉంచిన విత్తనాలు[+] ద్రావణం తయారికి[+] పనికిరావు.
* ఎల్లప్పుడు తాజాగా తయారుచేసిన వేప గింజల కషాయ ద్రావణాన్ని ఉపయాగించాలి.
* మంచి ఫలితాలు రావాలంటే ద్రావణాన్ని 3.30 P.M తర్వాత పిచికారి చేయాలి

## ఇవి కూడా చూడండి
* కషాయం

## వనరులు


వర్గం:వ్యవసాయ పద్ధతులు
ఎర్రబాలెo

**ఎర్రబాలెం** గుంటూరు జిల్లా, మంగళగిరి మండలానికి చెందిన రెవెన్యూయేతర  గ్రామం.

## గ్రామ చరిత్ర
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.మంగళగిరి మండలం లోని కురగల్లు దాని పరిధిలోని హామ్లెట్స్, కృష్ణాయపాలెం. నవులూరు(గ్రామీణ) దాని పరిధిలోని హామ్లెట్స్, నిడమర్రు, యర్రబాలెం, బేతపూడి గ్రామాలు ఉన్నాయి.
### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## గ్రామంలోని విద్యా సౌకర్యములు
డాన్ బాస్కో ఉన్నత పాఠశాల:- ఈ పాఠశాల విద్యార్థి, డి.రాజు, 2014, సెప్టెంబరు-23న పశ్చిమగోదావరి జిల్లాలోని గోపన్నపాలెంలో జరిగిన రాష్ట్రస్థాయి వాలీబాల్ పోటీలలో గుంటూరు జిల్లా జట్టు తరఫున పాల్గొనగా, జిల్లా జట్టు ద్వితీయస్థానంలో నిలిచింది. ఈ పోటీలలో ప్రతిభ కనబరచిన డి.రాజు, త్వరలో జరిగే జాతీయస్థాయి వాలీబాల్ జట్టుకి ఎంపికైనాడు.
## గ్రామములోని మౌలిక సదుపాయాలు
### త్రాగునీటి సౌకర్యం
రక్షిత మంచినీటి పథకం:- ఈ పథకం గ్రామములోని శ్రీనగర్ కాలనీలో ఉంది. 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో బొడ్డు వెంకటప్పయ్య, సర్పంచిగా ఎన్నికైనాడు. ఆకుల వెంకట బిక్ష్యం ఈ ఊరి మొదటి సర్పంచ్

## గ్రామంలోని దర్శనీయ ప్రదేశాలు/దేవాలయాలు
శ్రీ విశ్వేశ్వరస్వామి ఆలయం:- ఈ ఆలయ ఆవరణలో, గ్రామస్థుల సహకారంతో నిర్మించిన కల్యాణమండపాన్ని, 2014,డిసెంబరు-11వ తేదీ గురువారం నాడు ప్రారంభించారు. 
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
### మేకప్‌శాస్త్రి
యర్రబాలెంలోని శ్రీనగర్‌కాలనీకి చెందిన వీరు, చలనచిత్రరంగంలో నటులకూ, నాటకరంగంలో అనేకమంది ప్రముఖ కళాకారులకు మేకప్ వేసినారు. ఆ వృత్తి మానివేసిన తరువాత, సమాచార హక్కు చట్టం కార్యకర్తగా ప్రభుత్వ విభాగాలలోని లొసుగులను ప్రశ్నించారు. వీరు 2017,మే-31న తన స్వగృహంలో కన్నుమూసారు.

## గ్రామ విశేషాలు
ఈ గ్రామానికి చెందిన రావుల అమృతాచారి, 2015,అక్టోబరు, 9,10,11 తేదీలలో, ఆంధ్రకళా సమితి ఆధ్వర్యంలో, కర్నాటక రాష్ట్రంలోని బళ్ళారి, హొసపేట, బెంగళూరులలో జానపద సంగీత విభావరి నిర్వహించారు. ఈ సందర్భంగా వారిని కర్నాటక తెలుగు సంఘం వారు ఘనంగా సన్మానించారు. 

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:మంగళగిరి మండలం లోని రెవిన్యూయేతర గ్రామాలు
అనువాద రమణీయం (పుస్తకం)

అనువాద రమణీయం ముళ్లపూడి వెంకటరమణ రాసిన సాహితీ సర్వస్వం. ఇది ఎనిమిదవ సంపుటం.  సాహితీ సర్వస్వంలో ప్రస్తుతానికి ఇది చివరి సంపుటం. శ్రీ రమణ అనువాదశైలి గురించి పరిచయం చేసే ఈ సంపుటిలో '80 రోజుల్లో భూప్రదక్షిణం', 'పిటి 109' కనబడతాయి. మొదటిది జూల్స్‌వెర్న్‌ (1828-1905) రాసిన 1873 నాటి నవల. రెండోది 1961లో గ్రంధస్థం చేసిన రెండవ ప్రపంచ యుద్ధానికి సంబంధించిన యదార్ధగాథ.

## విశేషాలు
ఈ పుస్తకములో రెండున్నాయి.

1. జూల్స్ వెర్న్ 80 రోజుల్లో భూ ప్రదక్షణం. : '80 రోజుల్లో భూప్రదక్షిణం' కధాంశం ఓ పెద్ద మనిషి పందెం కాసి 80 రోజుల్లో భూమిచుట్టూ తిరిగిరావడం. 

2. పి.టి 109 ద్వితీయ ప్రపంచ సంగ్రామంలో కెనెడీ...: కెనెడీ అమెరికా అధ్యక్షుడైన తరుణంలో రాబర్ట్‌ డోనవాస్‌ అనే జర్నలిస్టు 'పిటి 109 - జాన్‌ ఎఫ్‌ కెనెడీ ఇన్‌ వరల్డ్‌ వార్‌ టూ' అనే పేరుతో ఓ పుస్తకం రాశాడు. కెనెడీకి ఆ రోజుల్లో ప్రపంచ వ్యాప్తంగా ఉన్న గ్లామర్‌ని దృష్టిలో పెట్టుకుని అది పలుభాషల్లోకి అనువదితమైంది. కష్టసమయంలో ఓ లీడరు ఎలా వ్యవహరించాలో చెప్పే స్ఫూర్తిదాయకమైన గాథ ఇది. 

ఇందులో మొదటిది ఒక మంచి నవల. చదువరులని అత్యంత ఉత్కంటతో చదివించ గలది.

## మూలాలు

వర్గం:తెలుగు పుస్తకాలు
వర్గం:2006 పుస్తకాలు
కాపిటల్ -3 (పుస్తకం)

మానవులకు, 'మానవ సమాజం' గురించి తెలుసుకోడానికి మించిన జ్ఞానం వుండదు. ఆ జ్ఞానాన్ని ఇచ్చే శాస్త్రీయమైన గ్రంధం 'కాపిటల్‌' . మానవ సమాజం సృష్టించుకున్న విజ్ఞాన సంపదల్లో - 19వ శతాబ్దపు జర్మన్‌ తత్వ శాస్త్రమూ, ఇంగ్లీషు ఆర్ధిక శాస్త్రమూ, ఫ్రెంచి సోషలిస్టు సిద్ధాంతమూ అత్యంత ప్రధానమైనవి. ఆ మూడింటి లోనూ వున్న అశాస్త్రీయ, భావవాద లక్షణాలను తొలగించి, వాటిని, పూర్తిగా శాస్త్రీయమైన పునాదుల మీద నిలబెట్టినదాని ఫలితమే - 'మార్క్స్ సిద్ధాంతం'. ఆ సిద్ధాంత జ్ఞానంతో మార్క్సు, 'ఇంగ్లండు పెట్టుబడిదారీ ఆర్ధిక వ్యవస్థ' గురించి చేసిన విమర్శనాత్మక పరిశీలనే - 'కాపిటల్‌' (పెట్టుబడి) పుస్తకం.
## పుస్తకంలోని అంశాలు
# పెట్టుబడిదారీ వుత్పత్తి విధానమూ దాని రూపాలూ 
# మాన్యుపాక్చర్ ఉత్పత్తి ... ప్రశ్నలు.  
# నిరుద్యోగ సమస్య గురించి పెట్టు బడి దారీ ఆర్థిక వేత్త లేమంటారు? 
# శ్రమ, పెట్టుబడికి లోబడడం, 
# ఉత్పాదక శ్రమా, అనుత్పాదక శ్రమా... 
# పెట్టుబడి విస్తరణ ....

మొదలగు విషయాలమీద సవివరంగా చర్చించ బడింది.

*ఈ పుస్తకాన్ని [[ముప్పల రంగనాయకమ్మ]] తెలుగులోకి అనువదించింది.*

## మూలాలు

వర్గం:తెలుగు పుస్తకాలు
వర్గం:1988 పుస్తకాలు
నీలిమేఘాలలో గాలికెరటాలలో (పాట)

**నీలిమేఘాలలో గాలికెరటాలలో** అనే పాట 1960లో విడుదలైన బావామరదళ్ళు చిత్రంలోనిది.  దీనికి సంగీతం పెండ్యాల నాగేశ్వరరావు. గాత్రం: ఘంటసాల వెంకటేశ్వరరావు. ఇది రాగ ప్రధానమైన పాట.
సినిమాలో ఈ పాట  రెండు వెర్షన్స్ లో ఉంది. ఒకటి ఘంటసాల వెంకటేశ్వరరావు పాడగా, వేరొక పాటను జానకి ఆలపించారు. ఆ బాణీ మదన్ మోహన్  గారికి నచ్చి హిందీ 'మేరాసాయా' లో ఉపయోగించారు.
## పాటలో కొంత భాగం

నీలిమేఘాలలో గాలికెరటాలలో
నీవు పాడే పాట వినిపించు నీ వేళ

ఏ పూర్వ పుణ్యమో నీ పొందుగా మారి
ఏ పూర్వ పుణ్యమో నీ పొందుగా మారి
అపురూపమై నిలచే నా అంతరంగాన
||నీలిమేఘాలలో||

..................
..................


## మూలాలు

వర్గం:తెలుగు సినిమా పాటలు
1643

**1643** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 21: అబెల్ టాస్మాన్ టోంగా ద్వీపాన్ని చూసాడు .
* ఫిబ్రవరి 6: అబెల్ టాస్మాన్ ఫిజీ దీవులను చూసాడు . 
* మే 14: లూయిస్ XIV 4 ఏళ్ళ వయసులో అతడి తండ్రి లూయిస్ XIII స్థానంలో ఫ్రాన్స్ రాజు అయ్యాడు. 1715లో 77 సంవత్సరాల వయస్సులో మరణించే వరకు, మొత్తం 72 సంవత్సరాల పాటు అతని పాలన సాగింది. ఇది చరిత్రలో యూరోపియన్ చక్రవర్తుల్లోకెల్లా అత్యంత సుదీర్ఘ పాలన.
* మే 20: వాల్డివియాకు డచ్ యాత్ర : డచ్ నౌకాదళం ( హెండ్రిక్ బ్రౌవర్ నేతృత్వంలో) చిలీలోని కారెల్మాపు వద్దకు చేరింది. వెంటనే సమీపంలో దిగి కోటనూ గ్రామాన్నీ దోచుకుంది.
* అక్టోబర్ 28 వాల్డివియాకు డచ్ యాత్ర : డచ్ వారు చిలీలోని వాల్డివియాపై తమ ఆక్రమణను ముగించారు.

* డిసెంబర్ 25: హిందూ మహాసముద్రంలోని క్రిస్మస్ ద్వీపాన్ని బ్రిటిష్ ఈస్ట్ ఇండియా కంపెనీ షిప్ *రాయల్ మేరీకి* చెందిన కెప్టెన్ విలియం మైనోర్స్ చూశాడు. 
* డిసెంబర్ 28: వాల్డివియాకు డచ్ యాత్ర : డచ్ యాత్ర విఫలమై, తిరిగి డచ్ బ్రెజిల్‌లోని రెసిఫే వద్దకు చేరుకుంది.

## జననాలు

*జనవరి 4: ఐజాక్ న్యూటన్, సుప్రసిద్ధ భౌతిక, గణిత, ఖగోళ శాస్త్రవేత్త. (మ.1727)

* అక్టోబర్ 14: మొదటి బహదూర్ షా, భారత ఉపఖండాన్ని పాలించిన మొఘల్ చక్రవర్తులలో 7వ చక్రవర్తి. (మ.1712)

## మరణాలు

## మూలాలు


వర్గం:1643
తెలుగు శాఖ

**తెలుగు శాఖ** వివిధ విశ్వవిద్యాలయాలలోని ఒక విభాగం. 

* తెలుగు శాఖ, ఆంధ్ర విశ్వవిద్యాలయం
* తెలుగు శాఖ, ఉస్మానియా విశ్వవిద్యాలయం
* తెలుగు శాఖ, హైదరాబాద్ విశ్వవిద్యాలయం
పురాణ విజ్ఞానం (పుస్తకం)

;ఇందులో: 
పాఠకులకు పురాణ సంబంధమైన విషయాలపై కలిగే సందేహాలకు మల్లాది చన్ద్రశేఖర శాస్త్రి గారు సోధాహరణగా సమాదానాలిచ్చారు.
ఉదా:....
* ప్రశ్న:.. భగవంతుడు నిరాకరుడుగా ఉపనిషత్తులు చెప్పినవి గదా. త్రిమూర్తులెవరు?
* ప్రశ్న: శివార్చనలో మొగలి రేకులు ఎందుకు పనికి రావు?
* ప్రశ్న: వ్యాసుని కుమారుని పేరు శుక మహర్షి. వ్యాసుని భార్య పేరేమిటి? 
* ప్రశ్న: తులసి చెట్టుకు పౌరాణికంగా ప్రధాన గాథ ఏది? మొదలగునవి..

వర్గం:తెలుగు పుస్తకాలు
పంత్

**పంత్** (Pant) ఒక భారతీయుల ఇంటిపేరు.

* గోవింద్ వల్లభ్ పంత్ భారతదేశ స్వాతంత్ర్యోద్యమ చరిత్రలో ఒక ప్రముఖ నాయకుడు. 
* అదితి పంత్
ఐజాక్

**ఐజాక్** (Isaac) ఒక ఆంగ్ల పేరు.

* ఐజాక్ న్యూటన్ (Isaac Newton) ఒక ఆంగ్లేయ భౌతిక, గణిత, ఖగోళ శాస్త్రవేత్త. 
* ఐజాక్ అసిమోవ్ (Isaac Asimov) 
* ఐజాక్ మెరిట్ సింగర్ అమెరికన్ ఆవిష్కర్త, నటుడు, పారిశ్రామిక వేత్త.
రక్త నిధి

**రక్తనిధి** అనగా రక్తం లేదా రక్త భాగాల యొక్క నిధి, రక్త దానం లేదా సేకరణల యొక్క ఫలితంగా సమకూర్చబడి, తరువాత రక్తమార్పిడిలో ఉపయోగించేందు కొరకు నిల్వ చేయబడి సంరక్షించబడింది.
"రక్త నిధి" పదం సాధారణంగా ఆసుపత్రిలో ఒక విభాగాన్ని సూచిస్తుంది, ఇక్కడే రక్త ఉత్పత్తి యొక్క నిల్వ సంభవం, ఇక్కడ సరైన పరీక్ష చేస్తారు (రక్తమార్పిడికి సంబంధించిన ప్రతికూల సంఘటనల ప్రమాదాన్ని తగ్గించేందుకు). అయితే, ఇది కొన్నిసార్లు ఒక సేకరణ కేంద్రాన్ని సూచిస్తుంది, నిజానికి కొన్ని ఆస్పత్రులు రక్త సేకరణ నిర్వహించేందుకే.

## రక్తదానం చేసే వ్యక్తిని ఆన్లైన్ ద్వారా కనుగొను విధానం
 ఈ వెబ్సైట్లో అడిగిన వివరాలు ఇస్తే మీ దగ్గరలోని రక్తదాతల వివరాలు వస్తాయి వారి మొబైల్ నంబర్ కూడా వస్తుంది.

## సేకరణ, ప్రక్రియ
యు.ఎస్.లో ప్రతి రక్త ఉత్పత్తి యొక్క సేకరణ, ప్రక్రియ కోసం నిర్దిష్ట ప్రమాణాలు సిద్ధం చేయబడ్డాయి. "పూర్తి రక్తం" (Whole blood - WB) అనగా ఒక వివరించబడిన ఉత్పత్తి కొరకు సరైన పేరు, ఒక ఆమోదించబడిన సంరక్షక జోడికతో ప్రత్యేకంగా వేరుచేయబడని సిరల రక్తం. రక్తమార్పిడి కోసం అత్యధిక రక్తం "పూర్తి రక్తం" వలె సేకరించబడుతుంది. సారూప్య దానాలు కొన్నిసార్లు మరిన్ని మార్పులు లేకుండానే మార్పిడి చేయబడతాయి, అయితే పూర్తి రక్తం సాధారణంగా దాని భాగాలలోకి వేరు (కేంద్ర పరాన్ముఖీకరణము ద్వారా) చేయబడుతుంది, పరిష్కారంలో సాధారణంగా ఉపయోగించే ఉత్పత్తి ఎర్ర రక్త కణాలు (RBC) తో ఉండేది. "పూర్తి రక్తం" (Whole blood - WB), ఎర్ర రక్త కణాల (RBC) యొక్క యూనిట్లు రెండూ 33.8 నుంచి 42.8&nbsp;°F (1.0 నుంచి 6.0&nbsp;°C) వద్ద ఫ్రిజ్లో వుంచాలి, గరిష్ఠంగా అనుమతించిన నిల్వ కాలాలు (షెల్ఫ్ జీవితం) వరుసగా 35, 42 రోజులు. గ్లిసరాల్ తో బఫర్ చేసికూడా RBC యూనిట్లు ఘనీభవించేలా చేయవచ్చు, కానీ ఇది ఒక ఖరీదైన, సమయమెచ్చించవలసిన ప్రక్రియ, అరుదుగా చేస్తారు. ఘనీభవించిన ఎర్ర కణాల గడువు పది సంవత్సరాల పైనే, −85&nbsp;°F (−65&nbsp;°C) వద్ద నిల్వ చేయాలి.

## ఇవి కూడా చూడండి
* రక్తం
* రక్త దానం

వర్గం:రక్తం
వర్గం:రక్త నిధులు
వర్గం:నిధి
జామతోటల్లో ఈగ పురుగు నిర్మూలన

thumb|జామకాయలు

## జామతోటల్లో ఫెరోమోన్ ఎరలతో పండు ఈగ పురుగు నిర్మూలన
ఐపీఎమ్ ప్రయోగ విధానంతో...రైతులను భాగస్వామ్యులను చేయడంద్వారా జామతోటల్లో ఫెరోమోన్ ఎరలను ఉపయోగించడాన్ని వాడుకలోకి తీసుకొచ్చారు. 

ఇథనాల్, మిథైల్ యూజెనాల్, మలాథియాన్ లను 6:4:1 నిష్పత్తిలో కలపడంద్వారా ఫెరోమోన్ ద్రావకాన్ని తయారుచేస్తారు. 2”x2” పరిమాణంలో, నీటిని పీల్చుకునే ప్లైవుడ్ చెక్కముక్కలను తీసుకుని పై ద్రావకంలో ముంచి ఒక చిన్న ప్లాస్టిక్ డబ్బాలో(1వ బొమ్మ) అమర్చారు. ఆ డబ్బాకు పైభాగాన ఎదురెదురుగా 1.5సెం.మీ. వ్యాసంతో నాలుగు రంధ్రాలు చేసి తోటలో ఎకరానికి ఒకటి చొప్పున పెట్టారు.

మొదటి పంట సమయంలో 50-60శాతం ఉండే పండు ఈగ ఇప్పుడు పదిశాతానికి తగ్గింది. ఈ పురుగుకోసం రైతులు గతంలో వినియోగించే పురుగుమందుల పరిమాణం కూడా 80-90శాతం తగ్గింది.

సెంట్రల్ ఇన్స్టిట్యూట్ ఆఫ్ పోస్ట్ హార్వెస్ట్ ఇంజనీరింగ్ అండ్ టెక్నాలజీ వారి కృషి వలన అబోహర్ ప్రాంతంలోని సుమారు 1500 హెక్టార్లలో ఈ శాస్త్రీయ పద్ధతిని ఉపయోగిస్తున్నారు. జామ తోటల్లో పండుఈగ నియంత్రణకు ఈ విధానం ఒక మంచి పరిష్కారంగా రుజువయింది.

## వనరులు


వర్గం:వ్యవసాయ పద్ధతులు
తెలుగు శాఖ, ఆంధ్ర విశ్వవిద్యాలయం

thumb|ఆంధ్ర విశ్వవిద్యాలయం, విశాఖపట్నం, ఆంధ్ర ప్రదేశ్|440x440px
'తెలుగు శాఖ'ఆంధ్ర విశ్వవిద్యాలయం లోకి ఒక విభాగం.1926లో కట్టమంచి రామలింగారెడ్డి గారి ఆధ్వర్యంలో విశ్వవిద్యాలయం ఆవిర్భవించింది.బొబ్బిలి సంస్థానాధిపతి శ్రీ రావు వేంకటశ్వేతా చలపతి రంగారావు గారు సంస్కృతాంధ్ర భాషల అధ్యయనానికి లక్షరూపాయల భూరి విరాళం ఇవ్వాలని నిశ్చయించారు.ఆ విధంగా 1931 సంవత్సరంలో తెలుగు శాఖ ప్రారంభమయింది.

మొదట 1931లో పింగళి లక్ష్మీకాంతం గారు లెక్చరరు గాను, మల్లాది సూర్యనారాయణ శాస్త్రి గారు భాషా పండితులు గాను నియమితులై తెలుగు శాఖ ప్రాభవానికి పెద్దపీట వేశారు. మొదట బి.ఏ. (ఆనర్స్) ప్రారంభమయింది.

ఆ తరువాత లక్ష్మీకాంతం గారు తెలుగు శాఖ అధ్యక్షులయ్యారు.1933లో గంటి జోగి సోమయాజి గారు లెక్చరరు గాను, వజ్ఝల చిన సీతారామ శాస్త్రి గారు భాషా పండితులుగా నియమితులయ్యారు.

## స్వర్ణోత్సవ సంచిక-1981
# ప్రాచ్య పాశ్చాత్య దర్శనములు - ఆచార్య గంటి జోగి సోమయాజి
# పురాణములెందులకు? - శ్రీ రాంభట్ల లక్ష్మీనారాయణ శాస్త్రి
# ఆంధ్ర వాజ్మయమునందలి అభ్యుదయ కవులు - ఆచార్య దివాకర్ల వేంకటావధాని
# విమర్శన విధానములు - ఆచార్య యస్.వి.జోగారావు
# ఆంధ్ర ప్రసస్తి - ఆద్య ప్రకృతి - డా. కొర్లపాటి శ్రీరామముర్తి
# పాత్రోచిత భాష - డా. చిలుకూరి సుబ్రహ్మణ్య శాస్త్రి
# తెలుగు తెనుగుమాటల పుట్టు పుర్వోత్తరాలు - డా. లకంసాని చక్రధరరావు
# మనుచరిత్రము - మనచరిత్రము - డా. వేదుల సుబ్రహ్మణ్య శాస్త్రి
# రామాయణము - తులనాత్మక పరిశీలన - డా. జోస్యుల సూర్యప్రకాశరావు
# స్వయం భూకవి ఉపమలలో ఉపజ్ఞ - డా. కోలవెన్ను మలయవాసిని
# శ్రీశ్రీ - డా. అత్తలూరి నరసింహారావు
# యెంకి పాటలు జానపద గేయాలు కావా? - శ్రీ పల్లికొండ ఆపదరావు

వర్గం:విద్యాలయాలు
వర్గం:ఆంధ్ర విశ్వవిద్యాలయం
జీవితం సప్తసాగర గీతం (పాట)

thumb|వేటూరి
**జీవితం సప్తసాగర గీతం ** అనే పాట 1988 లో విడుదలైన చిన్ని కృష్ణుడు చిత్రం లోనిది. ఇందులో రమేష్ బాబు, కుష్బూ నటించారు. దీనికి సంగీతం ఆర్.డి.బర్మన్. గాత్రం: ఎస్.పీ.బాలసుబ్రమణ్యం, ఆశా భోస్లే, రచన: వేటూరి సుందర రామమూర్తి

## సాహిత్యం

జీవితం సప్తసాగర గీతం
వెలుగు నీడల వేదం
సాగనీ పయనం
కల ఇల కౌగిలించేచోట
కల ఇల కౌగిలించేచోట
||జీవితం||

ఏది భువనం ఏది గగనం తారాతోరణం
ఈ చికాగో సియర్స్ టవరే స్వర్గసోపానము
ఏది సత్యం ఏది స్వప్నం డిస్నీ జగతిలో
ఏది నిజమో ఏది మాయో తెలియని లోకము
హే
బ్రహ్మ మానస గీతం
మనిషి గీసిన చిత్రం
చేతనాత్మక శిల్పం
మతి కృతి పల్లవించేచోట
మతి కృతి పల్లవించేచోట
||జీవితం||

ఆ లిబర్టీ శిల్పశిలలలో స్వేచ్ఛాజ్యోతులు
ఐక్యరాజ్య సమితిలోన కలిసే జాతులు
ఆకాసాన సాగిపోయే అంతరిక్షాలు
ఈ మియామి బీచ్ కన్న ప్రేమ సామ్రాజ్యము
హే
సృష్టికే ఇది అందం
దృష్టికందని రూపం
కవులు రాయని కావ్యం

కృషి-ఖుషి సంగమించేచోట
కృషి-ఖుషి సంగమించేచోట
||జీవితం||


## బయటి లంకెలు
*గీత వీడియో

వర్గం:తెలుగు సినిమా పాటలు
రేగు తాండ్ర

రేగు (జిజిఫస్ మారిషియాన) వర్షాభావ, పాక్షిక వర్షాభావ పరిస్థితులలో సాగు చేసే తక్కువగా ఉపయోగించబడే ముఖ్యమైన పండ్ల పంట. రేగు మంచి పోషకాలు ఉన్న పండు, దీనిలో విటమిన్ లైన బి ( తైమిన్, రైబోఫ్లావిన్, నియాసిన్), సీ, బేటా కేరోటీన్ పుష్కలంగా ఉంటాయి. ఖనిజ లవణాలైన భాస్వరం, ఇనుము,కాల్షియమ్ లు కూడా ఈ పండులో పుష్కలంగా ఉంటాయి. రేగు పండు నుంచి వచ్చే పదార్ధాలు ఎక్కువ మన్నిక, ధర కలిగి ఉంటాయి. అలాంటి వాటిలో ఒక పదార్థం రేగు తాండ్ర.

## రేగు తాండ్ర తయారుచేయుట
ఆరోగ్యమైన రేగు పండ్లను నీటితో పండ్ల చర్మం పైన ఉన్న మురికిని కడగాలి. రేగు కాయలకు ఉన్న కాండాన్ని చేతితో తీసివేయాలి. పదునైన కత్తితో తోలును ఒలిచివేయాలి. ఈ పద్ధతులు అన్ని జరిగేటప్పుడు పరిశుభ్రంగా ఉండేట్లు చూసుకోవాలి. పండులో తినదగిన భాగాన్ని ముక్కలుగా కోసి, గింజలను తీసివేయాలి. రేగు పండ్ల ముక్కలను 0.2 % కే. ఎమ్. ఎస్ తో ప్రకాశవంతంగా, మంచి రంగు వచ్చేటట్లు తెలుపు చేయాలి. అవసరమైనంత పంచదార తీసికొని నీటిలో బాగా కలిపి పంచదార ద్రావణం (30,40,50,60 ౦ బీ) తయారు చేయాలి. పంచదార నీటిలో కరుగుటకు ద్రావణాన్ని 100 డిగ్రీల ఉష్ణోగ్రత వద్ద వేడిఛేయాలి. ద్రావణం పరిశుభ్రత కొరకు వేడి చేసేటప్పుడు సిట్రిక్ ఆసిడ్ (0.2%) కలపాలి. తయారైన ద్రావణాన్ని మస్లిన్ గుడ్డతో వడపోసి గది ఉష్ణోగ్రత వద్ద చల్లబర్చాలి. ఒక వంతు రేగు పండ్ల ముక్కలు, రెండు వంతుల పంచదార ద్రావణం ఒక పాత్రలో కలిపి 48 గంటలు అనుకూల పరిస్థితులలో ఉంచాలి. 48 గంటల తరువాత ద్రావణాన్ని తీసివేసి రేగు ముక్కలను ఒకటొకటిగా ట్రేలో క్రమ పద్ధతిలో పెట్టాలి. తరువాత ట్రే డ్రైయర్ లో 60 డిగ్రీల ఉష్ణోగ్రత వద్ద 5 నుంచి 6 గంటలు ఆరబెట్టాలి. ఆరిన పండు ముక్కలను ప్యాకింగ్ కు ముందు చల్లబరచాలి.
రేగు తాండ్రలో పోషకాల మిశ్రమము తేమ, టీ. ఎస్. ఎస్, అస్కార్బిక్ ఆసిడ్, ఆమ్లత్వం, టోటల్ సుగర్, రెడ్యూసింగ్ సుగర్ లు 10.08%, 48 ౦ బీ, 95.97 ఎమ్. జీ. /100 గ్రాములు, ౦.225%, 21.65%, 9.67%. వరుసగా ఉంటాయి.
తయారుచేసిన రేగు తాండ్ర పుష్టికరమైన తీపి పదార్థము. తాండాలలో రేగు తాండ్ర మంచి కృత్రిమమైన వాసన, సారం కలిగినది. ఇది పిల్లలకు, పెద్దలకు అరోగ్యకారమైన, మంచి పోష్‌కాలు ఇచ్చే ఒక తినుబండారం వంటిది.

## వనరులు


వర్గం:ఆహార పదార్థాలు
వర్గం:మిఠాయిలు
నోటి, కాలి వ్యాధి

**నోరు, కాలి వ్యాధి** (ఫుట్ అండ్ మౌత్ డిసీజ్) పశువులు, గొర్రెలు, మేకలు, పందులు మొదలైన చీలుగిట్టలుండే జంతువుల్లో సంభవించే ఒకానొక తీవ్రమైన వైరల్ అంటువ్యాధి. ఈవ్యాధి భారతదేశంలో ఎక్కువగా ఉంది. దీనిద్వరా పశుగణాల సంబంధిత ఎగుమతుల మీద నిషేధం ఉంది. ఈ వ్యాధి బాధితులైన పశువుల వల్ల వాటి ఉత్పాదకత తగ్గటంతో దేశానికి తీవ్రమైన ఆర్థిక నష్టం కలుగుతుంది.

### ఈ వ్యాధి లక్షణాలు ఏమిటి?
# తీవ్రమైన జ్వరం
# పాల దిగుబడి తగ్గటం
# నోటిలోను మూతి మీద, కాళ్ళమీద, పొదుగు మీద పుళ్ళు, బొబ్బలు కనిపిస్తాయి
# కాళ్లమీద పుళ్ళు, బొబ్బల మూలంగా కుంటడం
# నోటి నుంచి విపరీతంగా నురగ కార్చటం

### వ్యాధి వ్యాప్తి
# నోరు, కాలి వ్యాధికి గురైన పశువుల లోని అంతస్స్రావాలు వాటి లాలాజలము, పాలు, వాటి పుండ్ల నుంచి కారే రసి లాంటి వంటి విసర్జనలవల్ల, ఈ వ్యాధి కారక వైరస్ లు వ్యాపిస్తాయి .
# ఈ వ్యాధికారక క్రిమి ఒక ప్రదేశం నుండి మరొక ప్రదేశానికి గాలిద్వారా వ్యాప్తి చెందుతుంది. ముఖ్యంగా గాలిలో తేమశాతం అధికంగా ఉన్నప్పుడు ఒక చోటు నుండి మరొక చోటుకు త్వరితంగా వ్యాపిస్తుంది.
# వ్యాధిపీడిత పశువుల నుంచి ఆరోగ్యంగా ఉన్న వాటికి కలుషిత ఆహారం, నీరు, వ్యవసాయపనిముట్లు మొదలైన వాటి వల్ల, అలాగే కుక్కలు, పక్షులు, పొలం పనివారి రాకపొకల వల్ల కూడా ఫుట్ అండ్ మౌత్ వ్యాధి సంక్రమిస్తుంది.
# ఈ వ్యాధికి గురైన గొర్రెలు, పందులు అసాధారణ మోతాదులో ఈ వ్యాధికారక వైరస్ ను విసర్జించి ఫుట్ అండ్ మౌత్ వ్యాధి వ్యాప్తిచెందటంలో కీలకపాత్ర పోషిస్తాయి.
# దేశవాళీ పశువుల కన్నా సంకరజాతి పశువులు త్వరగా ఈ వ్యాధిబారిన పడతాయి,
# వ్యాధిపీడిత పశువులను ఒకచోటి నుంచి మరొకచోటికి రవాణా చెయ్యటం వల్ల కూడా ఈ వ్యాధి వ్యాప్తి చెందుతుంది.

### వ్యాధి పరిణామాలు
వ్యాధిబారిన పడ్డ పశువుల్లో గర్భధారణ విఫలమవుతుంది, వేడిని తట్టుకోలేకపోవటం, పాలదిగుబడి తగ్గిపోతుంది

### నియత్రణ
* వ్యాధి ప్రబలి ఉన్న ప్రాంతాలకు ఆరోగ్యంగా ఉన్న పశువులను తరలించకూడదు
* వ్యాధి వ్యాపించి ఉన్న ప్రదేశాల నుండి పశువులను కొనుగోలు చెయ్యకూడదు
* కొత్తగా కొన్న పశువులను, క్షేత్రంలోని మిగిలిన పశువులనుండి ఎడంగా ఉంచాలి

### చికిత్స
* నోరు, కాలి వ్యాధిపీడిత పశువుల పుండ్లను ఒక్కశాతం పొటాషియం పెర్మాంగనేటు ద్రావణంతో కడగవచ్చు. కాళ్ళ మీద బొబ్బలకు యాంటీ-సెప్టిక్, నోటి లోని పుళ్ళకు బోరిక్ యాసిడ్ గ్లిజరిన్ వాడవచ్చు
* జబ్బుపడ్డ పశువులకు ఉపశమనం కలిగించే జావి దాణామాత్రం పెట్టటం, అలాగే వాటిని ఆరోగ్యంగా ఉన్న పశువులనుంచి దూరం చెయ్యటం

### వ్యాధినిరోధక టీకాలు
వ్యాధినిరోధక టీకాలు వేయించాల్సిన నిర్ణీత సమయాలు చాలా ముఖ్యమైనవి.
* వ్యాధి వచ్చిందని అనుమానమున్న పశువులన్నిటికీ ఫుట్ అండ్ మౌత్ వ్యాక్సిన్ ప్రతి ఆరునెలలకు వేయించాలి. ఈకార్యక్రమంలో పశువులు, గొర్రెలు, మేకలు, పందులు అన్నిటికి వ్యాధినిరోధక టీకాలు వేయించాలి.
* దూడలకు మొదటి టీకా నాలుగు నెలలవయసులో, రెండవ టీకా అయిదవ నెలలో, అక్కడి నుంచి ప్రతి నాలుగు నుండి ఆరు నెలలకు ఒకసారి వేయించాలి.

## మూలాలు

వర్గం:పశు వైద్యం
వర్గం:టీకాలు
వర్గం:వ్యాధులు
గోల్డెన్

**గోల్డెన్** (Golden) అనేది ఒక ఆంగ్ల పదం.

* గోల్డెన్ త్రెషోల్డ్ (Golden Threshold) అనే భవనం శ్రీమతి సరోజినీ నాయుడు హైదరాబాదు నివాస గృహం.
* గోల్డెన్ టెంపుల్ మెయిల్  భారతీయ రైల్వేలు, పశ్చిమ రైల్వే మండలం ద్వారా నడుపుతున్న సూపర్ ఫాస్ట్ రైలు.
* గోల్డెన్ గేట్ : ఇది  ఉత్తర అమెరికా జలసంధి, అది శాన్ ఫ్రాన్సిస్కో అఖాతం నుంచి పసిఫిక్ మహాసముద్రమును కలుపుతుంది. 
* గోల్డెన్ జూబ్లీ డైమండ్ : ప్రపంచంలో కత్తిరింపబడిన, మొనముఖములుకలిగిన అతిపెద్ద డైమండ్. దీని బరువు 545.67 క్యారెట్లు (109.13 గ్రా).
వ్యాధినిరోధక టీకాలు వేయించాల్సిన నిర్ణీత సమయాలు

పశువులు, ఇతర మూగ జీవాలకు నోటి, కాలి వ్యాధి (గాలికుంటు వ్యధి) ప్రబలినప్పుడు నివారణ కోసం ఇచ్చే **వ్యాధినిరోధక టీకాలు వేయించాల్సిన నిర్ణీత సమయాలు** చాలా ముఖ్యమైనవి. ఇది జంతువుల్లో సంభవించే ఒకానొక తీవ్రమైన వైరల్ అంటువ్యాధి.

* పుట్టిన దూడలకు మొదటి టీకా నాలుగు నెలలవయసులో, రెండవ టీకా అయిదవ నెలలో, అక్కడి నుంచి ప్రతి నాలుగు నుండి ఆరు నెలలకు ఒకసారి వేయించాలి.
* వ్యాధి వచ్చిందని అనుమానమున్న పశువులన్నిటికీ ఫుట్ అండ్ మౌత్ వ్యాక్సిన్ ప్రతి ఆరునెలలకు వేయించాలి. ఈకార్యక్రమంలో పశువులు, గొర్రెలు, మేకలు, పందులు అన్నిటికి వ్యాధినిరోధక టీకాలు వేయించాలి.

## టీకాల వివరాలు

## మూలాలు

వర్గం:వైద్య శాస్త్రము
వర్గం:పశు వైద్యం
వర్గం:టీకాలు
బ్రాయిలర్ కోళ్ళ పెంపకం

కోడి మాంసం పరిశ్రమలో బ్రాయిలర్ కోళ్ళకు ప్రత్యేకమైన స్ధానముంది. బ్రాయిలర్లను వుత్పత్తి చేసే రైతులు పెద్ద పెద్ద ప్రైవేటు కంపెనీలకు కాంట్రాక్టు పద్ధతి మీద సరఫరా చేస్తూ ఉంటారు. అందుచేత కోళ్ళ రైతులకు మార్కెటింగ్ సమస్య కాబోదు. బ్రాయిలర్ అంటే ఎనిమిది వారాల చిన్న కోడిపిల్ల/అరకోడి. లేత మాంసం మెత్తగా ఉండి ఒకటిన్నర నుండి రెండు కి.గ్రా. బరువు ఉంటుంది. 
thumb|బ్రాయిలర్ కోడి
**శ్రేష్టమైన పెంపక విధానం**

* **కోళ్ళఫారం ఉష్ణోగ్రత** - మొదటి వారంలో 95 డిగ్రీల ఫారన్ హీట్ ఉంటే బాగుంటుంది. తరువాత వారానికి 5 డిగ్రీ ఫా. చొప్పున తగ్గుతూ, ఆరు వారాల వయస్సు వచ్చేసరికి 70 డిగ్రీల ఫా.దగ్గర ఉంచాలి.
* **గాలి** - మంచి గాలి తగిలేటట్టు చూడాలి. ఎప్పటికప్పుడు కోడి రెట్టల్ని (అమ్మోనియా) తొలగిస్తూ ఉండాలి. లేకపోతే కోళ్ళు ఉక్కిరిబిక్కిరికి లోనవుతూ ఉంటాయి.
* **వెలుతురు** - ప్రతి 200 చ. అ నేలకు ఒక 60 వాట్ల బల్బు అమర్చాలి.
* **ముక్కు కత్తిరించడం** - కోడికి ఒకరోజప్పుడే ముక్కును కత్తిరించాలి.
* **కోడికి కావలసిన ప్రదేశం** - ఒక కోడికి ఒక చ. అడుగు

**బ్రాయిలర్ ఆరోగ్య రక్షణ**
* రోగాలు లేని కోడిపిల్లలతోనే ప్రారంభించాలి.
* మారెక్ వ్యాధి సోకకుండా హేచరీలోనే టీకా వేయించాలి.
* 4 నుండి 5 రోజులప్పుడు ఆర్.డి.వి.ఎఫ్.ఐ మందు వేయాలి.
* కోక్సిడి యూసిస్ రాకుండ మేతలోనే మందులు కలపాలి.
* అప్లోటాక్సిన్ బారినపడకుండా మేతను కాపాడాలి.
* కోళ్ళ పెంటను తీసి వేసి నేలను 3 అంగుళాల లోతు ఉండేలాగ నీటితో కప్పాలి.

**మార్కెటింగ్**
* కోడిపిల్లను 6 నుండి 8 వారాల వయస్సులో అమ్మవచ్చు.
* కోడిపిల్లలను పట్టుకోవడానికి ప్రయత్నించినప్పుడు దెబ్బలు తగలకుండా మేత, నీరు తొలగించాలి.
* వాతావరణం బాగాలేనప్పుడు, కోడిపిల్లల్ని రవాణా చేసేప్పుడు జాగ్రత్తలు పాటించాలి.

**ప్రవేటు కంపెనీలు**
* సుగుణ(కోయంబత్తూరు),
* వెంకటేశ్వర హేచరీస్ లిమిటెడ్ (వి.హెచ్.ఎల్-పూణె),
* పయనీర్,
* బ్రోమార్క్
మెదలగు ప్రవేటు కంపెనీలు కోళ్ళ రైతులతో కాంట్రాక్టు పద్ధతిలో పనిచేస్తున్నాయి.

**ఈ క్రింది వివరాల కోసం దగ్గరలోని వెటర్నరీ క్లీనిక్స్ లేదా అగ్రికల్చర్/వెటర్నరీ సైన్స్ వారిని సంప్రదించండి.**
* మంచి జాతి కోళ్ళ రకాలు
* కోళ్ళ షెడ్ ల తయారి
* కోళ్ళ మేత
* ఆరోగ్యమైన కోళ్ళ ఉత్పత్తి

## వనరులు


వర్గం:పశుపోషణ
వర్గం:వ్యవసాయాధార పరిశ్రమలు
కోళ్ళ జాతులు

## దేశవాళీ రకాలు పెరటి పెంపకానికి

**కారీ నిర్ బీక్ ( అసీల్ క్రాస్) **
* అసీల్ అంటే ‘స్వచ్ఛత’ అని అర్థం. ఈ జాతి కోళ్ళు బాగా బలంగా, ఠీవితో తట్టుకునే శక్తి ఎక్కువగా, దెబ్బలాడే గుణం కలిగి ఉంటాయి.
* ఈ జాతి కోళ్ళకు ఆంధ్ర ప్రదేశ్ రాష్ట్రం పుట్టినిల్లు.
* ఈ కోళ్ళ చాలా పెద్దవిగా, అందంగా ఉంటాయి.
* పుంజులు 3 నుండి 4 కిలోల వరకు బరువు ఉండి, పెట్టలు 2 నుండి 3 కిలోల ఉంటాయి.
* గ్రుడ్లు పెట్టే వయస్సు 196 రోజులు
* సంవత్సరములో గ్రుడ్లు ఉత్పత్తి -92
* 40 వారాల వయస్సులో గ్రుడ్ల బరువు 50గ్రా.

**కారీ శ్వామా (కడకనాథ్ క్రాస్) **
* ప్రాంతీయంగా ‘కలమాశి’ అంటారు, అంటే దీని అర్ధం నల్లని మాంసం కలది – మధ్యప్రదేశ్ లోని జాబ్యూ, ధర్ జిల్లాలు, రాజస్థాన్, గుజరాతీ సరిహద్దు ప్రాంతాలలో సుమారు 800 చ. మైళ్ళ విస్తీర్ణంలో వ్యాపించి వుంటాయి.
* వీటిని ఎక్కువగా కొండ జాతులు, ఆదివాసి ప్రజలు, గ్రామీణ ప్రాంతాలలో పెంచుతారు. దీనిని పవిత్ర మైన జాతిగా గుర్తించి, దీపావళి పండుగలో దేవునికి నైవేద్యంగా పెడతారు.
* రోజుల కోడి పిల్ల నీలం రంగు నుంచి నలుపు వరకు ఉండి, వీపు మీద ముదురు రంగు గీతలు ఉంటాయి. ఈ జాతి మాంసం నల్లగా ఉన్నా, దీనికి చాలా ఔషధ విలువలతోపాటు.సెక్సు సామర్ధ్యాన్ని పెంచుతుందని నమ్ముతారు
* ఆదివాసీ దీని రక్తాన్ని చాలా దీర్ఘ కాల జబ్బులకు ఉపయోగిస్తారు.
* గ్రుడ్లు, మాంసంలో ప్రొటీన్లు (25.47%), ఇనుము ఎక్కువగా ఉంటుంది.
* 20 వారాల వయస్సులో 920గ్రాముల బరువు ఉంటుంది.
* గ్రుడ్లు పెట్టే వయస్సు – 180 రోజులు.
* సంవత్సరనికి గ్రుడ్ల ఉత్పత్తి – 105
* 40 వారాల వయస్సుకి గ్రుడ్ల బరువు 49 గ్రా
* గ్రుడ్లు పెట్టే సామర్థ్యం - 55%

**హితకారీ (నేకడ్ నెక్ క్రాస్) **
* ఈ జాతి పెద్దగా ఉండి పొడవైన ఈకలు లేని మెడ ఉంటుంది.
* మగ కోడిలో పరిపక్వ దశకు వచ్చే సరికి మెడ భాగం ఎర్రగా మారుతుంది.
* కేరళ లోని త్రివేండ్రం దీనికి పుట్టినిల్లు.
* 20 వారాలు వయస్సులో దాని బరువు 1005 గ్రా
* గ్రుడ్లు పెట్టే వయస్సు 201 రోజులు.
* గ్రుడ్ల ఉత్పత్తి సంఖ్య 99 సంవత్సరానికి
* 40 వారాలు వయస్సులో గ్రుడ్లు బరువు 54 గ్రా
* గ్రుడ్లు పెట్టే సామర్థ్యం - 66%

**ఉపకారి (ఫ్రిజెల్ క్రాస్) **
* దేశవాళీ కోడిలాగా ఉండి, ఉష్ణ ప్రాంతాలకు, బాగా అలవాటు పడి, రోగనిరోధక శక్తి బాగా ఉండి, మంచి పెరుగుదల, ఉత్పత్తి సామర్థ్యం కలిగి ఉంటుంది.
* పెరటిలో పెంచేందుకు బాగా అనువైనది.
* ఉపకారి కోళ్ళ వివిధ వాతావరణ పరిస్ధితులకు అనువైన రకాలు
* కడకనాధ్ x డెహలామ్ రెడ్
* అసిల్ x డెహలామ్ రెడ్
* నేకడ్ నెక్ x డెహలామ్ రెడ్
* ఫ్రిజిల్ x డెహలామ్ రెడ్
* గ్రుడ్లు పెట్టేందుకు వయస్సు – 170-180 రోజులు.
* వార్షిక గ్రుడ్ల ఉత్పత్తి – 165 నుండి180 గ్రుడ్లు
* గ్రుడ్ల బరువు – 52 నుండి 55గ్రా
* బ్రౌను రంగు గ్రుడ్లు
* గ్రుడ్లు నాణ్యత బాగుంటుంది.
* బతకగల సామర్థ్యం 95%

**[[బ్రాయిలర్ కోళ్ళ పెంపకం]]**

## వనరులు


వర్గం:పశుపోషణ
గోబర్ గ్యాస్

పెట్రోల్, డీజిల్, గ్యాస్, బొగ్గు.. ఇలా సంప్రదాయ ఇంధనాల ధరలు ఇటీవలి కాలంలో మండిపోతున్నాయి. విచ్చలవిడి వినియోగం వల్ల క్రమేణా తరిగిపోతున్నాయి. కానీ ఎంత వాడుకున్నా ఎప్పటికీ తరగని సహజ ఇంధన వనరులు మన చుట్టూనే మనకు అందు బాటులోనే ఉన్నాయి. వాటిని గుర్తించి గ్రహించ గలిగి సద్వినియోగ పర్చుకోగలిగితే చాలు మన అవసరం తీరడమే గాక దేశానికి కూడా మన వంతు సాయం చేయగలిగిన వారమౌతాము. అలాంటి వాటిలో ఒకటి **గోబర్ గ్యాస్** ఒక ఇంట్లో రెండు పశువులుంటే, నెలకు రెండు గ్యాస్ సిలిండర్లు ఉన్నట్లే లెక్క! బయోగ్యాస్ ప్లాంట్ల నుంచి వెలువడే మిథేన్ గ్యాస్ వంటకు ఉపయోగపడితే, చివరకు మిగిలే స్లర్రీ (పేడ) లో నైట్రోజన్, పంటలకు ఎరువు రూపంలో మేలుచేస్తుంది.

## పల్లెవారికే ఎక్కువ అనుకూలత
గోబర్ గ్యాస్ ఉత్పత్తి పల్లె వాసులకే ఎక్కువ అనుకూలము, ఉపయోగము: ఎందు వలనంటే... పల్లెవాసుల కుటుంబాలకు తప్పని సరిగా ఒకటి రెండు పశువులుంటాయి. ఇంటి ఆవరణము ఎక్కువగా వుంటుండి. గోబర్ గ్యాస్ ప్లాంటు నిర్మాణానికి కావలసిన స్థలముంతుండి. గోబర్ గ్యాసు తీసుకున్న తర్వాత మిగిరిలి వ్యర్థ పదార్థము వారి పంట పొలాలకు ఎరువుగా ఉపయోగ పడుతుంది. దిబ్బల్లో పోగు చేసి ఎరువుగా వాడే పేడ కంటే ఈ గోబర్ గ్యాస్ నుండి వ్వర్థ పదార్థ మైన పేడ పైరు పంటలకు ఎక్కువ ఉపయోగకరము. పశువుల పేడనే కాకుండా వంటింట్లో వెలువడే వ్యర్థ పదార్థాలైన కడుగు నీళ్ళు, కూరగాముక్కలు, మిగిలిపోయిన కూరలు మొదలగునవి కూడా గోబర్ గ్యాస్ ఉత్పత్తి కొరకు వాడుకోదగినవే. స్థలాభావము వలన, పశువులు లేనందున పట్న వాసులకు ఇది అంత ఉపయోగ కరము కాదు.

## ఉపయోగములు
గోబర్ గ్యాస్ కేవలము వంట కొరకే ననే అపోహ ఉంది. కొంత వరకు అది సమంజసమే... గోబర్ గ్యాస్ ను ఎక్కువగా వంటలకే ఉపయోగిస్తున్నారు. మాటి మాటికి పెరిగే గ్యాస్ ధరల బాధకు ఇదొక ప్రత్యామ్నాయము. ఇంట్లో ఒక చిన్న గోబర్ గ్యాస్ ప్లాంటు వుంటే నెలకు ఒక గ్యాస్ సిలెండరు వున్నట్లే. వీటి ధర పెరగదు. గ్యాస్ ఎప్పుడొస్తుందో ననే భయము అకర లేదు. గోబర్ గ్యాస్ వంటలకే కాకుండా లైట్లు వెలిగించు కోవచ్చు... పెట్రోమాక్సు లైట్లకు ఈ గోబర్ గ్యాస్ ఉపయోగించి లైటు వెలిగించు కోవచ్చు. దాని వల కరెంటు ఖర్చును కూడా తగ్గించు కోవచ్చు. అంతే గాక గోబర్ గ్యాస్ ప్లాంటు కొంత పెద్దదైతే.... దాని ద్వారా వచ్చే గ్యాసును, గ్యాస్ తో నడిచే మోటార్లను వాటి చిన్న చిన్న పనులకు వాడుకోవచ్చు.

## ఆరోగ్య పరమైనది
ఎలాగంటే.... పలలెలలో పశువుల పేడను తమ ఇండ్ల చుట్టు దిబ్బలు వేసుకుంటుంటారు. వాటికి పైన కప్పు వుండదు. కనుకు వాటి నుండి వెలువడే ప్రమాదకరమైన వాయువుల బెడద వుండదు. గోబర్ గ్యాస్ ప్లాంటు మూసు వున్నందున ఇటువంటి ప్రమాద కరమైన వయువులు వెలువడే అవకాశము లేదు. పైగా కట్టెల పొయ్యిలు, లేదా పిడకల పొయ్యిలు వలన వచ్చే పొగ... దాని వలన వచ్చే అనారోగ్యము నుండి గోబర్ గ్యాస్ వాడకము వలన దూరంగా వుండ వచ్చు.

## ధనము ఆదా
thumb|గోబర్ గ్యాస్ ప్లాంట్

## గోబర్ గ్యాస్ ప్లాంటు నిర్మించు విధానము

## కమ్యూనిటి గోబర్ గ్యాస్ ప్లాంటు
## వనరులు
https://web.archive.org/web/20120421043704/http://www.indg.in/rural-energy/rural-energy/sources-of-energy/c2cc2fc4bc2ec3ec38c4d-1
https://web.archive.org/web/20160305204107/http://namasthetelangaana.com/districts/karimnagar/ZoneNews.asp?category=18&subCategory=15&ContentId=161638

వర్గం:వ్యవసాయ పద్ధతులు